Ostale vesti, 11.02.2011, 11:06 AM\nMicrosoft će danas objaviti RC (realise candidate) verziju svog browsera Internet Explorer 9, najavljujući da nova verzija obuhvata kompletirane funkcije i da će finalna verzija biti objavljena uskoro. Ova verzija je i poslednja prilika za testiranje browsera i uklanjanje eventualno postojećih bagova pre objavljivanja finalne verzije.\nU kompaniji ističu da su brzina i privatnost dve karakterisitike koje će izdvojiti IE 9 među drugim browserima.\nIE 9 RC uključuje brže performanse - u kompaniji kažu da je nova verzija IE9 brža od beta verzije za približno 35%, što Microsoftov browser čini bržim od bilo kog drugog trenutno postojećeg browsera.\nPored toga, RC IE9 ima i proširenu podršku za HTML5 i ono što nazivaju veb tehnologijom budućnosti. Ovo uključuje podršku za geolokaciju i HTML semantičke oznake, što većina ostalih browsera već ima.\nFunkcija kojom se u Microsoftu naročito ponose je takozvana zaštita od praćenja (Tracking Protection), koja štiti korisnike od praćenja njihovih aktivnosti na mreži. Naime, određeni sadržaj na veb sajtu može biti korišćen za praćenje aktivnosti korisnika onda kad on pređe na drugi veb sajt. Funkcija zaštite od praćenja koju uključuje IE9 RC znači da će korisnici moći da ograniče komunikaciju browsera sa određenim veb sajtovima kako bi sačuvali privatnost svojih podataka. Funkcija se oslanja na listu sajtova koju korisnik sam može da kreira ili na liste koje su već kreirali drugi, da bi blokirala sajtove sa liste ili oglasne mreže u pokušaju praćenja korisnika. Iako Microsoft neće korisnicima ponuditi takvu listu, kompanija je, na svojoj veb stranici, stavila na raspolaganje linkove ka listama koje se mogu preuzeti a koje su formirali Abine, EasyList, Privacy Choice i TRUSTe.\nMicrosoft pokušava da vrati korisnike koji su napustili njegov browser i zamenili ga konkurentskim aplikacijama, ali i da pridobije nove jer je prema statistikama kompanije Net Applications, Internet Explorer izgubio više od 6% udela na tržištu tokom proteklih godinu dana, a podaci iz januara govore da je taj procenat svega 56%, što je istorijski minimum. U isto vreme, konkurentski Chrome je ostvario 11% tržišnog udela, što predstavlja porast od 5,5% ostvaren za proteklih 12 meseci.\nInternet Explorer 9 je tokom testiranja beta verzije preuzet 25 miliona puta.\nKorisnici Windows Vista i Windows 7 mogu besplatno preuzeti IE9 RC na internet adresi http://www.beautyoftheweb.com/ . Browser neće moći da preuzmu oni koji još uvek koriste operativni sistem Windows XP. Veličina instalacije je za 32-bitnu verziju browsera je 19MB, dok je 64-bitna verzija 37MB.\nIako se objavljivanje finalne verzije browsera očekuje uskoro, s obzirom da je iz kompanije najavljeno da će se to desiti u prvom kvartalu ove godine, tačan datum izlaska novog browsera još uvek nije poznat.


Mas u Prištini: Priznanje Kosova od strane Srbije biće jedan od elemenata rešenja GracanicaOnline.Info\nMas u Prištini: Priznanje Kosova od strane Srbije biće jedan od elemenata rešenja\n22. aprila 2021. 2 min read\nNemački ministar spoljnih poslova Hajko Mas rekao je danas u Prištini da je ideja o promeni granica na Balkanu,\nNemački ministar spoljnih poslova Hajko Mas rekao je danas u Prištini da je ideja o promeni granica na Balkanu, o kojoj se u poslednje vreme govori, opasna i nerealna. Takođe, kazao je da će „priznanje Kosova od strane Srbije biti jedan od elemenata rešenja“, sa čim se složila i predsednica Kosova Vjosa Osmani.\nNemački diplomata je danas stigao u Prištinu, gde ga je na aerodromu dočekala ministarka spoljnih poslova Donika Gervala. Nakon toga, usledio je sastanak sa predsednicom Kosova Vjosom Osmani.\n„Što se tiče dijaloga, naravno da će priznavanje Kosova biti jedan od elemenata rešenja, inače se neće realizovati. Znam da će zbog istorijskih okolnosti to biti teško, obe strane moraju pronaći spremnost na kompromis. Danas sam naglasio našu bezuslovnu podršku dijalogu o normalizaciji odnosa ozmeđu Srbije i Kosova. Takođe, čuo sam teme koje su bitne za građane Kosova u ovom periodu. Evropska unija može doprineti rešavanju ovih pitanja. Ideje o promeni granica koje su se čule poslednjih dana su opasne i neralne“, kazao je Mas nakon sastanka sa Osmanijevom, prenosi Gazeta Express.\nPredsednica Kosova Vjosa Osmani naglasila je da je „postizanje međusobnog priznanja neizbežno“.\n„Dijalog sa Srbijom je proces kojim se Kosovo bavilo od samog početka, iako se Srbija nažalost nije izvinila za zločine počinjene na Kosovu. Očekujemo da će se ovaj proces završiti uzajamnim priznanjem“, rekla je Osmanijeva.\nTakođe, Mas je obećao podršku Kosovu kada je u pitanju liberalizacija viznog režima.\n„Rekao sam predsednici da je stav Nemačke vrlo jasan i da je Kosovo ispunilo kriterijume za liberalizaciju viznog režima“, kazao je Mas.\nNemački diplomata je najavio dolazak 100.000 doza vakcina iz „Covax“ programa na Kosovo u toku sledeće nedelje.\n„Nastavićemo da vam pružamo podršku u vakcinaciji građana“, istakao je Mas.\nU međuvremenu se Mas sastao i sa premijerom Kosova Aljbinom Kurtijem, a uslediće i sastanak sa ministarkom spoljnih poslova Donikom Gervalom.\nMinistar spoljnih poslova Nemačke Hajko Mas boraviće sutra u Beogradu.\nTags: Beograd i Priština Nemački ministar spoljnih poslova Priznanje Kosova od strane Srbije biće jedan od elemenata rešenja Hajko Mas\nPrevious Vučić: Mora se izgraditi poverenje između Srba i Albanaca\nNext Mas o dijalogu: Važno je postići rezultate, Nemačka spremna da učestvuje i doprinese\n5. decembra 2021., 17:38


Prioritet korištenje svih raspoloživih fondova EU\n17.05.2008. / 10:35\nBANJALUKA, Ministar za ekonomske odnose i koordinaciju Republike Srpske (RS) Jasna Brkić rekla je da će jedan od prioritetnih zadataka Ministarstva ove godine biti korišćenje svih raspoloživih fondova EU, koji su u fazi pridruživanja na raspolaganju BiH.\nOna je navela da su ispunjavanje prioriteta definisanih dokumentima o evropskom partnerstvu i implementacija preuzetih obaveza najvažnije aktivnosti koje će Ministarstvo provoditi ove godine u vezi evropskih integracija.\n“Utvrdili smo konkretne mehanizme programiranja da bismo poboljšali sve faze tog procesa, obezbijedili veću transparentnost i uključenost institucija Srpske. Vrlo važan i permanentan zadatak Ministarstva biće i dalje privlačenje stranih investicija i podsticanje izvoza, a radiće se i na jačanju institucionalnih kapaciteta i edukaciji kadrova”, rekla je Brkićeva u intervjuu za “Glas Srpske”.\nOna je dodala da je Ministarstvo dobrim dijelom uspjelo da ispuni i jedan od svojih osnovnih zadataka, a to je unapređenje ekonomskih odnosa sa inostranstvom.\n“Investicije koje imamo u energetskom sektoru, zatim u puteve i određene proizvodne kapacitete potvrđuju da smo uspjeli da zainteresujemo strane investitore da ulažu u Srpsku”, navela je Brkićeva.\nOna je dodala da predstavništava RS u Srbiji, Rusiji, Njemačkoj i Izraelu rade na unapređenje privredne, prosvjetne, naučne, kulturne i sportske saradnje sa zemljama u kojima se nalaze.\n“Iz Federacije BiH, pa i sa nivoa BiH, često se mogu čuti negativni komentari o radu naših predstavništava. Podsjećam ih da RS može da ima svoja predstavništva u inostranstvu, da ona rade u skladu sa Ustavom, te da sarađuju sa ambasadom BiH u zemljama gdje im je sjedište”, rekla je Brkićeva.\nOna je naglasila da je Vlada RS donijela odluku o otvaranju privrednog predstavništva u Briselu i rezervisala sredstva za njegov rad, ali da se još traži odgovarajući prostor za njegov smještaj.\n“Obavljaju se i konsultacije o kadrovskim rješenjima. Očekujem da će predstavništvo vrlo brzo, možda i prije godišnjih odmora, biti stavljeno u funkciju i da će biti od velike koristi za RS”, rekla je Brkićeva.\nBrkićeva je dodala da je Ministarstvo za ekonomske odnose i koordinaciju RS u neposrednim kontaktu sa velikim brojem privrednih subjekata koji ostvaruju značajne rezultate u izvozu, a s ciljem stvaranja povoljnijeg privrednog ambijenta i podsticanja izvoza.\nOna smatra da se pitanje statusa imovine koja se nalazi na teritoriji država bivše Jugoslavije treba da bude rješavano sa nivoa BiH.\n“Za Vladu RS je pripremljena informacija na osnovu koje treba da pokrene inicijativu prema Savjetu ministara BiH oko potpisivanja bilateralnih sporazuma. Do sada na ovom polju skoro ništa nije učinjeno i vrijeme je da se na osnovama punog uvažavanja prava postignu dogovori oko naše imovine na prostorima drugih republika bivše SFRJ, ali i imovine koja je na ovim prostorima”, navela je Brkićeva.\nOna je naglasila da je nakon potpisivanja Sporazuma o specijalnim i paralelnim vezama došlo do intenzivnije i bolje privredne saradnje između RS i Srbije.


Radio România Internaţional/ Vesti/ Vesti 10.11.2019\nPrema rezultatima ispitivanja javnog mnjenja sadašnji predsednik Klaus Johanis, koga podržava vladajuća Nacionalna liberalna stranka i bivša socijaldemokratska premijerka Viorika Dančila, kvalifikovali su se za drugi krug predsedničkih izbora.\nPrema rezultatima ispitivanja javnog mnjenja na izlazu sa biračkih mesta sadašnji predsednik Klaus Johanis, koga podržava Nacionalna liberalna stranka (PNL) (na vlasti) i bivša socijaldemokratska premijerka Viorika Dančila, kvalifikovali su se za drugi krug izbora koji će se održati 24. novembra za drugi krug izbora za za funkciju predsednika. Johanis je osvojio 39% glasova, a Dančila oko 22%. Na treće mesto se plasirao lider Unije spasite Rumuniju (USR), Dan Barna, koji je osvojio 16%. Ostalih 11 kandidata dobilo je između 0,1 i oko 8% glasova. Rezultati ne uzimaju u obzir glasove iz inostranstva, za koje predstavnici instituta za istraživanje javnog mnjenja kažu da će "doneti po oko 3% više za Klausa Johanisa i Dana Barnu". Sadašnji šef države izjavio je da borba sa Socijldemokratskom partijom (PSD) nije završena i pozvao je Rumune da glasaju u drugom krugu. Glasanje od nedelje pomaže Socijaldemokratskoj partiji (PSD) da nastavi izbornu kampanju i da pokaže šta želi da uradi za Rumune - rekla je šefica stranke, Viorika Dančila. I kandidat Unije spasite Rumuniju – PLUS (USR-PLUS) Dan Barna je kazao da je optimista, jer konačni rezultat ne daju ispitivanja javnog mnjenja, već „prebrojavanje glasova“. Prema rečima Portparola centralne izborne komisije (BEC) izlaznost birača bila je od 47,66%. U dijaspori, gde je bilo moguće glasati od petka, bila je rekordna izlaznost od oko 650 hiljada. U inostranstvu se glasanje nastavlja do ponedeljka ujutro, kada će se zatvoriti na zapadnoj obali Sjedinjenih Država.\nOdluka rejting agencije Fitč da ponovo potvrdi rejting Rumunije na BBB minus, uz stabilnu perspektivu, podržava umereni nivo javnog duga, ali i pozitivna evolucija BDP-a po glavi stanovnika i indeksa ljudskog razvoja, preciziralo je Ministarstvo finansija u Bukureštu. Shodno pomenutom ministarstvu, pozitivan faktor je solidnost bankarskog sektora. U neposrednom periodu napori Ministarstva finansija biće fokusirani na rebalans budžeta i izrada budžeta za 2020. godinu, apsolutno neophodni koraci za jačanje stabilnosti na makroekonomskom nivou. Agencija Fitč je potvrdila rejting za dugoročni dug u valuti i lokalnoj moneti Rumunije na „BBB minus“,perspektiva povezanih prognoza za oba rejtinga je stabilna. Prema agenciji, budžetski deficit i deficit tekućeg računa predstavljaju rizik po makroekonomsku stabilnost.\nZa sledeću nedelju u Evropskom parlamentu zakazana su saslušanja novih komesara koje su imenovale Rumunija, Mađarska i Francuska. Nakon što će dobiti zeleno svetlo od Komisije za pravna pitanja (JURI), koja je merodavna da proveri moguće sukobe interesa u slučaju nominovanih triju kandidata - Adina Valean iz Rumunije, Olivier Varhelyi iz Mađarske i Thierri Breton, iz Francuske - biće saslušani 14. novembra u stručnim komisijama za dodeljeni portfelj. Adina Valean će biti saslušana u Komisiji za saobraćaj i turizam, Olivier Varhelyi u Komisiji za spoljne poslove, a Thierri Breton u Komisiji za industriju, istraživanje i energetiku. Nakon saslušanja, izabrana predsednica Evropske komisije Ursula von der Lajen predstaviće komesare i program Komisije na plenarnom zasedanju zakonodavnog tela Zajednice. Podsećamo, da je predsednica Evropske komisije prihvatila Adinu Valean za poziciju evropskog komesara za saobraćaj.\nFregata kralj Ferdinand učestvuje do 20. novembra u multinacionalnoj protivpodmorničkoj borbenoj vežbi, koju su organizovale turske Pomorske snage na Mediteranu, obaveštava Generalštab mornaričkih snaga. Prema navedenom izvoru, posada rumunskog broda će sprovoditi specifične aktivnosti obuke, u teritorijalnim vodama Turske i susednim međunarodnim vodama, zajedno sa kolegama iz Bugarske, Kanade, Grčke, Jordana, Italije, Meksika, Pakistana, Španije, Sjedinjenih Američkih Država i Turske. Prema navodima rumunskih mornaričkih snaga, učešće fregate Kralj Ferdinand u ovoj vežbi doprinosi povećanju nivoa interoperabilnosti između rumunskih vojnih mornara i onih iz partnerskih država, kao i unapređenju profesionalizma rumunske vojske u multinacionalnom okruženju.


Položaj Srba u Crnoj Gori sve teži\nDirektor Srpskog nacionalnog savjeta /SNS/ Crne Gore Momčilo Vuksanović je u pismu poslanicima srpskog naroda u crnogorskom parlamentu upozorio da je položaj Srba u Crnoj Gori sve teži i pozvao ih da se vrate u parlament i bore za interese svog naroda.\nVuksanović smatra i da je neophodno povesti razgovore o srpskom jedinstvu i zajedničkom nastupu uz zahtjev za svaku vrstu pomoći Srbije i Republike Srpske.\n"Za srpsku djecu i mlađu generaciju Srba u ovim uslovima ne postoji perspektiva u Crnoj Gori. Razlog za to je državni projekat asimilacije Srba u nacionalne Crnogorce", naveo je Vuksanović u pismu poslnicima.\nOn je napomenuo da je uočljivo da su svi građani, koji se javno izjašnjavaju kao Srbi, stavljeni van zakona i nezvanično proglašeni neprijateljima Crne Gore.\nVuksanović je ukazao da su neki već osuđeni, da se nekima sudi, dok su neki u istrazi, a ostali pod prismotrom i kontrolom.\nPrema njegovim riječima, posebno zabrinjava to što neprijateljske stavove prema srpskom pitanju imaju i predstavnici manjinskih naroda i takozvane građanske opozicije, a ne samo dominantne političke partije.\nVuksanović je pozvao srpske poslanike da se vrate u skupštinske klupe i od kolega zatraže podršku za donošenje odluke o sprovođenju referenduma o poništenju odluke o priznanju lažne države Kosovo.\nOn smatra ponižavajućom saradnju srpskih poslanika sa antisrpskom opozicijom, te im poručuje da je tužno bilo gledati njihovo poklonjenje zagovornicima rušenja svetinja Srpske pravoslavne crkve u Crnoj Gori i organizatorima najveće krađe izborne volje na referendumskom izjašavanju o izdvajanju Crne Gore iz zajedničke države sa Srbijom.\nMomčilo Vuksanović Crna Gora Srbi\nPatrijarh Irinej: Srbi moraju biti jedinstveni


Istraživanje je pokazalo zašto nam se kilogrami ne smanjuju.\nNova godina je prošla i mi smo uplovili u 2021. očekujući da ćemo u ovoj godini rešiti sve ono što nismo, a ujedno i preispitati sebe.\nPročitajte još: I nutricionisti ih izbegavaju: Zašto ne vole namirnice za koje svi mislimo da su zdrave?\nPreuzimamo smešne akcije sa ekstremnim zahtevima, zanemarujući sve razloge zbog kojih ti ciljevi prethodno nisu funkcionisali - od nedostatke vremena do naših ograničenja koja jednostavno nisu izvodljiva.\nGlavno obećanje koje preuzimamo gotovo uvek ne uspe...\nJedna studija sa preko 2000 ispitanika detaljno proučava zašto se novogodišnje odluke oko dijeta tako često ruše. Oktrili su da su: nerealni ciljevi, gubitak motivaicije i osećaj umora na vrhu liste zbog kojih ljudi odustaju od dijete. Ostali navedeni razlozi uključuju pritisak prijatelja i partera da prestanu sa dijetom, a tu je i efekat dijete na sekusalni život (preumorni smo zbog nedostatka hrane).\nPročitajte još: Šokantna transformacija: Majka šestoro dece je izgubila 75 kilograma i otkriva u čemu je tajna (FOTO)\nIstraživanja su čak došla i do tačnog datuma kada će većina ljudi odustati od novogodišnje dijete, a to je 12. januar.\nViše od 18% ispitanika je reklo da planira januarsku dijetu zbog preteranosti tokom Božića, 19% je reklo da želi da izgubi kilograme koje su dobili tokom pandemije i sedenjem kod kuće, dok je 10% reklo da dijetu uvek drži u januaru.\nNa pitanje šta im je uticalo da pređu na dijetu, zdravlje je bio glavni odgovor (33%), a zatim osećaj koji izaziva pogled u ogledalo (31%) i nemogućnost da uđu u staru odeću (27%)\nRealnost je, naravno, takva da je problem u ishrani, a ne u osobi. To zaista nije znak ličnog neuspeha da dijeta nije funkcionisala, ali možda da nametnuta ograničenja jednostavno nisu razumna.\nzašto ne gubimo kilograme\nrazlozi zašto ne gubimo kilograme\ndan kada svi odustaju od dijete\nTri KLJUČNA razloga zbog kojih NIKADA ne bi trebalo da idete na dijetu\nNOĆNO UBRZANJE METABOLIZMA: Oslobodite se masnoće i viška tečnosti iz organizma


Rusija i Belorusija razrešile spor oko cene gasa - Sputnjik Srbija\n17:08 10.10.2016 Preuzmite kraći link\n„Upoznao sam se sa izveštajem Vlade o energetskom problemu koji je postojao između Minska i Moskve. Kako sam razumeo, uspeli smo da razrešimo to pitanje i da potpišemo neophodna dokumenta kako bi se spor razrešio“, rekao je on.\nPoslednji pregovori između Rusije i Belorusije održani su u prošli petak u Moskvi. Lukašenko je tada izjavio da je Minsk spreman na kompromise sa Rusijom.\nRusija i Belorusija još od početka godine pregovaraju o ceni gasa za beloruske potrošače. Minsk nije bio zadovoljan cenom od 132,77 dolara za 1.000 kubnih metara gasa, a dug koji je postojao do tog trenutka beloruske vlasti nisu priznavale.\nMoskva je sa svoje strane insistirala da Minsk isplati sva potraživanja i to po ugovorenim cenama.\nspor, energetika, Aleksandar Lukašenko, Belorusija


Elektrotehničar elektronike, četvrti stepen, vanredno školovanje\nElektrotehničar elektronike - četvrti stepen\nElektrotehničar elektronike - Audio verzija\nU nizu zanimanja za koja postoji sve više interesovanja nalaze se i ona koja spadaju u domen elektrotehničke srednje škole. Jedan od osnovnih razloga zbog kojih se svršeni osnovci odlučuju upravo za ova zanimanja jeste činjenica da školovanje uglavnom traje 4 godine, što znači da nakon toga mogu nesmetano da nastave školovanje na elektrotehničkom ili bilo kom drugom fakultetu prema kome imaju interesovanja, a istovremeno mogu da odluče da odmah nakon završetka srednje elektrotehničke škole potraže posao u struci. Inače, velike je verovatnoća da će vrlo lako pronaći zaposlenje, uzevši u obzir da je na tržišti rada potražnja za ovim zanimanjima veća od ponude. To se prvenstveno odnosi na obrazovni profil elektrotehničar elektronike ili skraćeno elektroničar\nSvako ko želi da izvrši dokvalifikaciju ili prekvalifikaciju za zanimanje elektrotehničar elektronike sada to može da uradi na preko 20 lokacija širom naše zemlje, tačnije svugde gde Obrazovni centar Akademije Oxford ima svoju poslovnicu. A zahvaljujući saradnji koju ostvarujemo sa elektrotehničkim školama iz mnogih gradova Srbije, u prilici smo i da svakom zainteresovanom kandidatu ponudimo mogućnost da kod nas pohađa i vanrednu nastavu, te da po njenom uspešnom završetku stekne diplomu koja je u rangu sa diplomom bilo koje elektrotehničke škole u zemlji, uzevši u obzir da je naša obrazovna institucija akreditovana od strane nadležnih organa Republike Srbije.\nKandidat koji stekne zvanje elektrotehničar elektronike je sposoban da radi u procesu pripreme, ali i izrade svih elektronskih komponenti, te da samostalno obavlja sve one postupke koji su prisutni tokom prozvodnje elektromehaničkih komponenti, kako aktivnih, tako i pasivnih. On može da radi na svim poslovima koji su vezani za merenje i ispitivanje u proizvodnji elektronskih komponenata, ali i ispitivanju njihove neposredne primene.\nPoseban segment nastave je usmeren na praktičan deo, stim da je praktična nastava obavezna u svim razredima osim u trećem. Tokom prakse, kandidati uče da primenjuju sva znanja koja su stekli tokom nastave u okviru stručnih predmeta.\nIako u okviru nastavnog plana preovlađuju stručni predmeti, posebno u trećem i četvrtom razredu, obraća se posebna pažnja i na opšte obrazovanje, pa se izučavaju i: istorija, geografija, biologija, hemija, fizika, filozofija, sociologija, računarstvo i informatika, muzička umetnost, likovna kultura i predmet ustav i prava građana, koga đaci dobijaju u završnom razredu. Predmeti: srpski jezik i književnost, strani jezik, matematika i fizičko vaspitanje se izučavaju tokom sve 4 godine školovanja za obrazovni profil elektrotehničar elektronike.\nTakođe, verska nastava ili građansko vaspitanje su, kao i u svim srednjim školama obavezan izborni predmet koji je propisan važećim zakonom o obrazovanju.\nKada su u pitanju stručni predmeti, osim osnova elektrotehnike koji se izučavaju tokom prvog i drugog razreda, svi ostali se izučavaju po jednu školsku godinu. Stručni predmeti za sticanje zvanja elektrotehničar elektronike su: računarska grafika i multimedija, primena računara u elektrotehnici, električna merenja, elektrotehnički materijali, merenja u elektronici, elektronika 1, elektronika 2, visokofrekvencijska elektronika, računari i programiranje, digitalna elektronika, elektronski pojačivači, osnove telekomunikacija, elektroenergetika, elektronski medicinski uređaji, osnove automatskog upravljanja, mikroprocesori sa elementima programiranja, kao i predmet ekonomika i organizacija preduzeća.\nZa sva dodatna pitanja koja imate u vezi sa pohađanjem vanredne nastave, dokvalifikacije ili prekvalifikacije za obrazovni profil elektrotehničar elektronike možete se obratiti koordinatorima svih poslovnica Obrazovnog centra Akademije Oxford na bilo kojoj od preko 20 lokacija u Srbiji!\nCena za elektrotehničara elektronike - četvrti stepen\nElektrotehničar elektronike - Spisak predmeta po godinama:\nElektronski medicinski uređaji\nMikroprocesori sa elementima programiranja\nSpisak gradova za zanimanje Elektrotehničar elektronike


(MAPA) Niš - Priština: Još jedan auto-put iz Srbije do mora\n(MAPA) Niš – Priština: Još jedan auto-put iz Srbije do mora\nBiznis Autor:Daniela Ilić Krasić21. sep. 202010:23 > 10:4234 komentara\nVisoka delegacija Međunarodne razvojne finansijske korporacije DFC stiže u Beograd u ponedeljak, 21. septembra. Kako je u petak najavio izvršni direktor ove američke razvojne banke Adam Boler DFC je zainteresovana za finansiranje ključne infrastrukture za, kako je rekao - istorijsku ekonomsku normalizaciju odnosa Srbije i Kosova. Prva investicija, kako to nagoveštava već potpisano pismo o namerama, biće finansiranje izgradnje Auto-puta mira, koji povezuje Niš i Prištinu. Put od Prištine preko Tirane do Drača i Jadranskog mora - već je izgrađen.\nPosle sporazuma o ekonomskoj normalizaciji koji su Srbija i Kosovo potpisali 4. septembra u Vašingtonu, izvršni direktor američke Međunarodne korporacije za finansiranje razvoja (DFC) Adam Boehler i predsednica Izvozno-uvozne banke (EXIM) Kimberli Rid potpisali su 15. septembra pisma o namerama sa Srbijom i Kosovom, za pomoć u finansiranju izgradnje Auto-puta mira.\nOvaj projekat bi, kako je saopštila DFC, povezao Niš i Prištinu i dugo je bio ključni deo razgovora o normalizaciji između Srbije i Kosova.\nSrećan sam da objavim zainteresovanost @DFCgov za finansiranje ključne infrastrukture za istorijsku ekonomsku normalizaciju izmedju Srbije i Kosova: auto-put koji će povezivati gradove Prištinu i Niš.https://t.co/vonq9XSWRN pic.twitter.com/ScGuitsmUB\n— Adam Boehler (@AdamUSDFC) September 17, 2020\n„Auto-put mira će pokretati ekonomski razvoj i regionalnu integraciju povezivanjem Niša i Prištine. Takođe će služiti kao moćan simbol novog, transformativnog odnosa između ovih susednih zemalja“, rekao je izvršni direktor DFC Adam Boler.\nDolazak američkog DFC: Jeftini krediti i „odgovor“ Pekingu\nDolazak DFC-a nije prepreka za nastavak kineskih investicija\nKako je istakao – DFC je, u partnerstvu sa kineskom EKSIM bankom, posvećen unapređenju ovog mirovnog procesa ulaganjem u projekte koji stvaraju radna mesta i donose održivu ekonomsku korist za obe zemlje.\nDFC i EKSIM banka najavile su dolazak svojih delegacija u Beograd.\nAmerička Razvojna banka planira da otvori svoju prvu kancelariju u regionu, a to će, kako je istaknuto, „olakšati sprovođenje prioritetnih projekata poput Auto-puta mira“.\nPismo o namerama o pomoći u finansiranju izgradnje Auto-puta mira potpisano je desetak dana nakon što su Srbija i Kosovo, uz posredstvo SAD, 4. septembra potpisali sporazum o normalizaciji ekonomskih odnosa.\nNiš – Merdare – Priština\nPočetkom ove godine u Minhenu je dogovorena izgradnja autoputa Beograd – Priština.\nSrpska strana bi ubrzo trebalo da krene u realizaciju ovog projekta, dok Priština nije mnogo odmakla od početka.\n25. avg. 2020 28\nMiletić: Dolaskom DFC-a Beograd – finansijski centar regiona\nVisoka delegacija DFC od 21. septembra u Beogradu\nTako bi Srbija, do kraja godine, trebalo da započne radove na prvoj trasi izgradnje autoputa do Prištine.\nReč je o deonici od Niša do Pločnika. Ona je duga 33 kilometra, a ukupan trošak na ime radova, eksproprijacije i projekta je oko 250 miliona evra.\nZa izgradnju ove deonice Srbija je od Evropske investicione banke EIB dobila bespovratna sredstva u iznosu od 40,6 miliona evra. EIB je, takođe, obezbedio kredit u iznosu od 100 miliona evra.\nPrethodno je bilo najavljeno da će ostatak novca biti obezbeđen iz kredita EBRD – Evropske banke za obnovu i razvoj.\nOd Pločnika do Merdara\nOd Pločnika do Merdara je druga deonica ovog Auto-puta mira. Ona je dugačka 44 kilometra, i procena neophodnih sredstava za njenu izgradnju je 570 miliona evra.\nMinistar za infrastrukturu u Vladi Kosova Arban Abraši rekao je da će auto-put do Merdara biti izgrađen sa američkim investicijama, koje su obećane Vašingtonskim sporazumom, prenosi Fonet.\nIstakao je da smatra da će, zbog ozbiljnosti koju su pokazali američki investitori koji su poslali pisma ove nedelje, auto-put početi da se gradi vrlo brzo.\n„Mislim da je ove godine moguće početi izgradnju autoputa do Merdara. Govorimo o auto-putu koji košta i do 250 miliona evra, a ima 27 kilometara“, rekao je Abraši na RTV Dukađini, navodi Kossev.\nPrema njegovim rečima, ko god da dobije tender, zahtevaće se da radovi budu završeni za 15 meseci.\nKo dolazi i šta finansira\nDolazak visoke delegacije DFC u petak je potvrdio i Siniša Mali, ministar finansija.\nKako je najavio – visoka delegacija DFC, na čelu sa izvršnim direktorom Adamom Bolerom, u Srbiji će ostati četiri dana kako bi se upoznali sa svim okolnostima.\n„Otvaranje kancelarije DFC tj, američke razvojne banke u Beogradu biće veoma jasan,, pozitivan signal budućim investitorima koji planiraju investicije u Srbiji i regionu, ali i podrška postojećim investitorima koji planiraju širenje svojih poslovnih aktivnosti na ovim prostorima“, rekla je ranije za Nova rs Amalija Pavić, zamenica izvršnog direktora Američke privredne komore u Srbiji.\nAmalija Pavić Foto: AmCham/Promo\n„DFC pomaže kompanijama oko izabranih projekata na nekoliko načina: kroz direktno ulaganje u poslovanje, kredite i garancije sa dugim rokom trajanja, ali i kroz osiguranje od političkog rizika, kao i kroz tehničku podršku u razvoju projekata. Ova banka sarađuje direktno sa privatnim sektorom i to primarno u zemljama u razvoju. Sektori koje ova banka finansira su najčešće vezani za infrastrukturu, poljoprivredu, zdravstveni i energetski sektor, ali i nove, napredne tehnologije.\nNe manje važno, DFC posebnu pažnju obraća na sektor malih i srednjih preduzeća, razvoj ženskog preduzetništva i na mali biznis koji ima veliki potencijal za stvaranje novih radnih mesta. Sve ovo za nas je važno, jer i u našoj privredi postoji veliki potencijal u sektoru mikro i malih kompanija, a ne smemo da zaboravimo da upravo te kompanije čine kičmu uspeha svake ekonomije”, navodi Amalija Pavić za Nova.rs.\nadam boehlerAdam BolerAmerička razvojna agencija (DFC)auto-put miraeksim banka


11/08/2020 - Dnevnik Juga\nPočetna / 2020 / август / 11\nDnevna arhiva: 11/08/2020\nSrdjan Stamenkovic 11/08/2020\tDRUŠTVO, Korona Virus, Leskovac, Niš, Vranje 0\nU poslednja 24 časa u Srbiji je od posledica infekcije Korona virusom preminulo je još 6 osoba. Od početka epidemije u Srbije su umrle 652 osobe od posledica oboljevanja Korona virusom ili sa Korona virusom. U prethodna 24 časa testirano je 8.086 osoba, a potvrđeno 235 novih slučajeva Covid 19. …\nDnevnik Juga 11/08/2020\tDRUŠTVO, Korona Virus, Vranje 0\nPrema poslednjim podacima, ukupan broj pacijenata koji se od koronavirusa leče u četiri kovid bolnice u Vranju je 82, od čega kovid pozitivnih 34. Među hospitalizovanima nema dece. Trenutan broj slobodnih mesta je 133. Na kućno lečenje otpušteno je šest pacijenata. Tokom jučerašnjeg dana, u vranjskoj kovid ambulanti ATD obavljeno …\nIna Dendić 11/08/2020\tDRUŠTVO, Vlasotince, Zanimljivosti 0\nOni često žive bliže nama nego što mislimo, u svakoj ulici, u svakoj zajednici, u svakoj porodici, to su heroji našeg doba, naizgled nimalo drugačiji od ostalih, ali njihova dela potvrđuju njihovu beskrajnu požrtvovanost, odanost, empatiju, spremnost da uvek pomognu. Ove godine Vlasotinčanka Vesna Novković izabrana je među petnaest heroja …\nAdministrator 11/08/2020\tDOGAĐAJI, DRUŠTVO, Korona Virus 0\nPrva na svetu registrovana vakcina protiv virusa korona nazvana je „Sputnjik V“ po analogiji sa lansiranjem prvog veštačkog Zemljinog satelita 1957, navodi se na zvaničnom sajtu vakcine. „‘Sputnik I’ je intenzivirao svemirska istraživanja u celom svetu. Nova ruska vakcina protiv kovida 19 stvorila je takozvani ‘trenutak Sputnjika’ za svetsku zajednicu. …\nDnevnik Juga 11/08/2020\tDRUŠTVO, Leskovac 0\nGradska uprava grada Leskovca – Odeljenje za finansije – Odsek lokalne poreske administracije, obaveštava obveznike plaćanja javnih prihoda da: III akontacija poreza na imovinu dospeva za plaćanje 14. avgusta 2020. godine. Obaveštavaju se poreski obveznici da sve informacije o stanju poreske obaveze i instrukcijama za plaćanje mogu dobiti pozivom na …\nAdministrator 11/08/2020\tDRUŠTVO, Korona Virus, Leskovac, Niš, Vranje 0\nZamenica direktora Instituta za javno zdravlje Srbije „Dr Milan Jovanović Batut“ Darija Kisić-Tepavčević saopštila je da je Krizni štab za suzbijanje zarazne bolesti COVID-19 doneo danas odluku da najmlađi đaci pohađaju nastavu u školi, dok će za starije uzraste biti organizovano kombinovano izvođenje nastave. Kisić-Tepavčević je posle sednice Kriznog štaba …\nSrdjan Stamenkovic 11/08/2020\tDRUŠTVO, Korona Virus, Leskovac, Vlasotince 0\nPrema podacima Zavoda za javno zdravlje Leskovac nastavljen je trend smanjenja broja obolelih, uz primetno smanjenje i broja testiranih osoba. U poslednja 24h stiglo je 48 (grad Leskovac 39) rezultata iz laboratorije „Vatreno oko“, od kojih 4 rezultata je sa pozitivnim nalazom. 3 lica sa teritoririje grada Leskovca, 1 lice …


Testiranje na HIV na Sirmium Rocks Fest-u - Ozon Media\nSremska Mitrovica – Iz zavoda za javno zdravlje Sremska Mitrovica obaveštavaju da će u okviru Sirmium Rocks Festa-a, danas, u petak, 18. jula u vremenskom periodu od 19:00 do 21:00 čas sprovesti testiranje na HIV brzim testovima u okviru pomenute manifestacije.\nTestiranje sprovodi Centar za kontrolu i prevenciju bolesti Zavoda za javno zdravlje u saradnji s NVO „Prevent“.\nTestiranje će se održati u specijalizovanom terenskom vozilu Ministarstva zdravlja koje će biti postavljeno na Gradskoj plaži, anonimno je i besplatno, a potrebna je samo jedna kapljica krvi iz prsta.\nPozivaju se svi učesnici i gosti ove manifestacije da posete štand Centra za kontrolu i prevenciju bolesti, dobiju korisne informacije i učešćem u akciji podrže testiranje kao najbolji način za rano otkrivanje, adekvatno lečenje i sprečavanje ove teške bolesti.\nOd sutra na snazi novi Zakon o radu\n„Splavarenje za Mir 1914 – 2014“


Objavljen raspored predavanja na MS NetWork 5 konferenciji – TechNet BiH\nEnis Sahinovic March 23, 2015 0\nMicrosoft NetWork 5 konferencija pocinje sa tehnickim keynoteom u ponedjeljak, 27.4.2015. godine u 18 sati, a nastavlja se 28. i 29.4. sa predavanjima kroz 6 paralelnih smjerova, uz predavanja za menadžere, predstavljanje lokalnih studija slucaja, predavanja za programere i IT profesionalce, odnosno predavanja clanova lokalne Microsoft i akademske zajednice.\nKonferencija vec tradicionalno okuplja najbolje lokalne i regionalne predavace, a njima ce se ove godine pridružiti i neki od najpoznatijih predavaca na Microsoft konferencijama u svijetu, medu kojima su Paula Januszkiewicz (strucnjak za sigurnost), Agnes Molnar (strucnjak za arhitekturu i Enterprise Search) i Martin Kulov (strucnjak za razvoj aplikacija i ALM), nosioci Microsoft MVP titula, odnosno Scott Schnoll, strucnjak za Exchange, koji dolazi iz Microsofta.\nTokom konferencije, bit ce rijeci još o Microsoft Azure i Office 365 platformama, hibridnim scenarijima koji podrazumijevaju upotrebu online servisa sa lokalnim rješenjima, povecanju produktivnosti i optimizaciji troškova, te rješenjima vezanim za Windows 10, infrastrukturu i sigurnost, poslovnu inteligenciju, napredne baze podataka, upravljanje projektima, multi-platformski razvoj aplikacija, korištenje Microsoft i open-source tehnologija, rješenjima koja se koriste u edukaciji, itd.\nVrijedi napomenuti da ce vrhunske predavace i teme na ovogodišnjoj konferenciji pratiti i vrhunska zabava. Naime, u ponedjeljak, nakon tehnickog keynotea, ucesnike konferencije razveselit ce Branko Ðuric Ðuro na sebi svojstven nacin, a u utorak, nakon dana ispunjenog kvalitetnim predavanjima, ucesnike ce zabaviti Bombaj štampa sa svojim najvecim hitovima!\nPrijave za konferenciju su otvorene do 20.04.2015. godine, s tim da svi ucesnici koji se prijave do 01.04.2015. godine, ostvaruju popust od 100 KM na cijeni kotizaciju za ucešce na konferenciji koja iznosi 300 KM (plus PDV). Kao i prethodnih godina, Microsoft BiH je obezbjedio posebnu kotizaciju za redovne studente, kojima je omoguceno da ucestvuju na najvecoj IT konferenciji u BiH za samo 50 KM (plus PDV).\nDetaljan raspored predavanja MS NetWork 5 konferencije možete pronaci ovdje.


BESPLATAN SEMINAR LIČNIH I PROFESIONALNIH VEŠTINA - LookerWeekly.com magazin\nI ove godine organizuje besplatan seminar ličnih i profesionalnih veština „Soft Skills Academy“ za studente svih Univerziteta u Srbiji, prvi put u digitalnom izdanju! Seminar se održava u periodu od 7. do 9. avgusta 2020. godine.\nTokom trodnevnog seminara 30 odabranih učesnika će biti u prilici da prisustvuje edukativnim i interaktivnim treninzima preko onlajn platformi. Tako će specijalizovane treninge na temu prezentacionih veština, organizacije vremena, rada u timu i mnogih drugih moći da prate iz udobnosti svojih domova. Treninge će voditi međunarodno sertifikovani Istek treneri, a po završetku seminara učesnicima će biti dodeljeni sertifikati potpisani od strane organizatora.\nSvi zainteresovani se mogu prijaviti putem sajta softskillsacademy.rs u periodu između 17. i 31. jula. Za sve dodatne informacije možete posetiti facebook i instagram stranicu!\nVodeće srpske manifestacije: „Izvesno je da se festivali neće desiti u avgustu u najavljenom formatu“


Nekoliko sati nakon što je FSS objavio kako je vršilac dužnosti predsednika Marko Pantelić smenio još četiri člana Izvršnog odbora, ta odluka je proglašena ništavom, a smenjen je upravo Pantelić.\nbjekovic pantelic najbolji trener i igrac fudbal 171218 RAS foto a dimitrijevic 74 preview\n- Utvrđuje se da je Odluka o izboru zamenika predsednika Fudbalskog saveza Srbije Marka Pantelića koja je objavljena u službenom listu FSS ,,Fudbal“ broj: 17/2020 od dana 05.10.2020. godine, a doneta je od strane Izvršnog odbora FSS na 11. sednici Izvršnog odbora FSS dana 05.10.2020. godine ništava i da ne proizvodi pravno dejstvo, pošto je doneta suprotno pravnom pravilu iz člana 33. stav. 2 tačka 2) Zakona o sportu, piše u saopštenju na sajtu FS Srbije.\n- Konstatuje se da su svi pojedinačni pravni akti (rešenja) doneti od Marka Pantelića kao zamenika predsednika FSS pravno ništavi i da ne proizvode pravno dejstvo, pošto su imenovanje Marka Pantelića na funkciju člana Izvršnog odbora FSS i izbor Marka Pantelića na funkciju zamenika predsednika FSS učinjeni bez pravnog osnova, takođe piše u saopštenju.\nPotom se novi zamenik predsednika FSS sa svim ovlašćenjima prvog čoveka FSS, Nenad Bjeković, oglasio posle jednoglasne podrške IO FSS.\n- Ova odluka Izvršnog odbora je za mene velika čast i veliko priznanje. Voleo bih da sam u nekim lepšim okolnostima izabran za prvog čoveka srpskog fudbala, ovo što se dešava ne služi nikome na čast. Šta je tu je, verujem da ću uz pomoć najbližih saradnika raditi za dobrobit srpskog fudbala. Ja sam više čovek terena, ali imam uz sebe ljude koji imaju iskustva i znaju kako se rukovodi ozbiljnom organizacijom kao što je Fudbalski savez Srbije. Nikada nisam voleo da pametujem i da filozofiram o stvarima i temama u koje se ne razumem, ali sam dovoljno dugo u fudbalu da mogu da odgovorim obavezama i zadacima u ovako delikatnom trenutku. Biće mi zadovoljstvo da vršim dužnost predsednika Saveza do raspisivanja novih izbora.\nVideo: Stanojević: Ukoliko bude više navijača CZ izaći ćemo sa terena\nStanojević: Ukoliko bude više navijača CZ izaći ćemo sa terena


Na projekut pod nazivom "Iskra" direktno će raditi oko 3.000 ljudi, a ceo sistem u javni sektor biće uvođen fazno. Praktično, prve promene treba očekivati u sektoru rada, zapošljavanja i socijalne politike, a zatim u sektorima kulture i pravosuđa. U drugoj fazi novi obračun zarada i njihova bolja kontrola biće uvedeni u sektor prosvete, a nakon toga i u zdravstvo.\nU poslednjoj fazi projekta projekat će biti implementiran i u jedinice lokalne samouprave sa indirektnim korisnicima i sve to biće završeno u narednih godinu i po dana odnosno do kraja 2023. godine.\nOvaj sistem trebalo bi da uvede red u sistem plata kod korisnika javnih sredstava, a fokus će biti na njihovoj boljoj kontroli, kao i na drugačijem obračunu. Ipak, to neće biti i jedine promene koje će biti uvedene u sistem zarada koje se isplaćuju iz budžeta.\nNovi projekat, koji je deo dogovora sa MMF, omogućiće potpunu kontrolu zarada i praćenje zapošljavanja u javnom sektoru, bolje planiranje budžeta korisnika javnih sredstava u delu koji se odnosi na plate.\nNovi sistem će takođe doneti i uštede svakom pojedinačnom korisniku javnih sredstava, s obzirom na to da oni neće imati trošak obračuna zarade i trošak nabavke i održavanja softvera, jer će za njih to raditi Ministarstvo finansija.\nIz Ministarstva finansija su istakli da su u okviru projekta predviđene i obuke zaposlenih za korišćenje informacionog sistema, i to najpre kod direktnih korisnika budžetskih sredstava, zatim u ustanovama prosvete, zdravstvu, kao i u ustanovama kulture i socijalne zaštite, sudstvu i kazneno-popravnim ustanovama.\nMinistar finansija Siniša Mali je rekao da je ovo jedan od najvećih projekata Ministarstva finansija ove godine, zajedno sa uvođenjem novog modela fiskalizacije i e-faktura, te da je reč o sistemskim promenama, koje će promeniti način funkcionisanja privatnog i javnog sektora.\nInače, prosečna zarada u javnom sektoru u martu ove godine iznosila je 72.407 dinara, što je za 5.000 više nego u novembru 2020. godine.


SAD počinju izgradnju nove ambasade u Beogradu\nNova američka ambasadorka Meri Vorlik, ministar ekologije Oliver Dulić i gradonačelnik Beograda Dragan Đilas postavili su danas temelj kompleksa nove ambasade Sjedinjenih država.\nKamen temeljac nove ambasade Sjedinjenih države postavljen je danas u Bulevaru kneza Aleksandra Karađorđevića na Dedinju. Zgrada površine 14 hiljada kvadrata, čija je vrednost 117 miliona dinara biće završena 2012-te godine, a kako je istakla nova američka ambasadorka u Srbiji Meri Vorlik – nova ambasade, koja će biti jedna od najmodernijih i najsavremenijih zgrada u regionu, predstavlja simbol sve veće važnosti bilateralnih odnosa između Amerike i Srbije.\n“Nova američka ambasada biće simbol naše privrženosti ka dugoročnom i živom partnerstvu između dve zemlje kao i naše opredeljenosti da radimo zajedno sa Srbijom na pronalaženju trajnog rešenja za zajedničke izazove.”\n“Nova ambasada imaće i svoj konzularni deo. Ja bih voleo u leto 2010. Kada se otvori da taj konzularni deo služi za sve potrebe građana Srbije i Amerike, a da ne bude potreban za izdavanje viza, već da građani Srbije, kao što danas putuju u Evropu bez viza tako putuju i u SAD”, kazao je gradonačelnik Beograda.\nNova ambasada SAD biće izgrađena po najvišim ekološkim standardima, u njenoj izgradnji učestvovaće i srpske firme sa oko 500 radnika, rekao je ministar za zaštitu životne sredine.\n“Otvaram izgradnju zgrade koja će predsetvaljati simbol prijateljske države, koja neće biti meta paljenja i razbijanja, nadam se da su pred nama decenije i vekovi saradnje kao što se nadam da naša zemlja neće biti meta te iste zemlje.”\nKako je rekao Oliver Dulić procedura za izdavanje građevinske dozvole za ovaj objekat trajala je samo dva meseca, što pokazuje da je tako nešto u Srbiji moguće kada je projekat dobar.


ŽENE U RAVNOPRAVNOJ EVROPI – DAH TEATAR\nProjekat koristi kreativni process i feministički okvir za istraživanje i promišlja iskustava žena koje žive u Evropskoj Uniji i moći EU polisa da promovišu rodnu ravnopravnost, ljudska prava i inkluziju. [2016 – 2017]\nOvaj transnacionalni projekat uključuje četiri evropska partnera iz Irske, Španije, Hrvatske i Srbije i koristi kreativne pocese teatra i filma kao i online resurse u svrhu promovisanja većeg razumevanja ženskih prava i pozitivnih promena koje su se desile na polju rodne ravnopravnosti a kao rezultat pripadanja Evropskoj uniji.\nProjekat identifikuje 20 priča pozitivne promene koje su iskusile žene – 5 iz svake zemlje partnera- a koje su proistekle kao rezultat pripadnosti Evropskoj uniji.\nKoristeći umetnički i politički aktivizam, projekat promoviše jednakosti i ženska iskustva života u Evropi da bi omogućio da se ženski glas čuje i prizna.\nIdentifikacije i beleženje iskustava žena koje žive u EU sa fokusom na pozitivnoj promeni na polju rodne ravnopravnosti koja se desila kao rezultat pripadnosti Evropskoj Uniji.\nPodizanje svesti o ulozi žene i moći EU da promoviše rodnu ravnopravnost, ljudska prava i inkluziju uključujući toleranciju i interkulturalni dijalog.\nPružanje informacija o ulozi građana kojom oni mogu da utiču na EU polise. Stimulisanje aktivnog učešća gradjana u debatama sa temom kakvu Evropu žele u budućnosti u odnosu na rodnu ravnopravnost, ljudska prava i inkluziju.\nSmashing Times Theatre and Film Company, Dublin, [Irska] (Nosilac projekta)\nInstituto de Formacion Y Estudios Sociales (IFES), Valensija [Španija]\nMirovna grupa mladih Dunav, Vukovar [Hrvatska]\nDAH Teatar Centar za pozorišna istraživanja, Beograd [Srbija]\nProjekat je podržan od strane Evropske unije, program Europe for Citizens.


EU proslavila 60 godina postojanja\nLideri Evropske unije na današnjem samitu u Rimu\nEvropska unija obeležila je 60. godišnjicu postojanja potpisivanjem novog sporazuma u Rimu, četiri dana pre formalnog početka izlaska Velike Britanije iz evropskog bloka.\nZvaničnici 27 zemalja članica sastali su se da bi potpisali novu deklaraciju na jednom od sedam rimskih brežuljaka - Kapitolu - gde su šest zemalja osnivača potpisale Rimski sporazum, kojim je 1957. godine formirana Evropska ekonomska zajednica.\n"Dokažite danas da ste lideri Evrope, da brinete o osvom velikom nasleđu, koje su nam poverili heroji evropske integracije pre 60 godina", poručio je predsednik Evropskog saveta Donald Tusk.\nIako su lideri EU obnovili svoju posvećenost bloku, gledajući u budućnost i tvrdeći da je "Evropa njihova zajednička budućnost", pitanje Evrope bez Velike Britanije bilo je jedno od brojnih razloga za zabrinutost.\nBritanska premijerka Tereza Mej nije prisustvovala današnjim razgovorima u Rimu, a demonstranti koji se protive takozvanom "bregzitu" bili su među desetinama hiljada onih koji us se okupili na protestima, neki izražavajući podršku, a neki protivljenje ujedinjenoj Evropi.


Dan online - Regioni: Nastavak saradnje - 2018-03-10\nRegioni AMBASADOR NJEMAČKE HANS GUTER MATERN POSJETIO OPŠTINU NIKŠIĆ Nastavak saradnje\nNIKŠIĆ – Sa ciljem da se upozna sa prirednom i političkom situacijom u gradu pod Trebjesom, ambasador Republike Njemačke u Crnoj Gori Hans Guter Matern boravio je juče u radnoj posjeti Opštini Nikšić. Nakon sastanka sa predsjendikom Opštine Nikšić Veselinom Grbovićem naglašeno je da je Vlada Njemačke u poslednje dvije- tri godine pomogla sređivanje oko 20 stanova za Rome u naselju Gračanica, dok je njemačka humanitarna organizacija „Help” učestvovala u izgradnji 45 stanova za izbjeglice i raseljena lica u periodu od 2006. do 2008. godine.\n-Razgovarali smo i o eventualnoj mogućnosti da i zgrada Opštine Nikšić bude u projektu energetske efikasnosti. Nadam se da ćemo u narednom periodu imati na tu temu sastanke sa predstavnicima Ministarstva ekonomije i njemačke KFV banke za obnovu i razvoj kako bi realizovali tu investiciju. Prilikom nedavne posjete Berlinu razgovarao sam sa nekim njemački investitorima koje sam upoznao sa našom idejom da počnemo izgradnju energane na komunalni otpad i oni su izrazili svoje interesovanje, a njihovu posjetu očekujemo - rekao je Grbović.\nMatern je istakao da je dobio korisne informacije o privredi Nikšića, i njenom tranzicionom periodu. O konkretnim njemačkim investicijama na području te opštine, Matern je rekao da juče nijesu razgovali, ali da saradnju nastavljaju i u narednom periodu.\nAmbasador Njemačke u crnoj Gori razgovarao je i sa predsjednikom Skupštine opštine Nikšić Radivojem Lalom Nikčevićem i predsjednicima odborničkih klubova.


Kvalitetno podno grejanje u kupatilu | O nekretninama\nLeave a Comment\t/ Radovi na nekretninama / By Nikola Vejin / June 3, 2016 July 23, 2016 / grejanje, keramičke pločice, kupatilo, pod\nPodovi u kupatilima su verovatno ono što nam svima povremeno zasmeta, jer su pločice uvek hladne. Međutim razvojem tehnike sad se nude mogućnosti za dogrevanje podova, postoji opcija da se taj sistem montira prilikom pravljenja kupatila ali ima i sistema za naknadnu ugradnju. Trenutno se za dogrevanje podova koristi topla voda iz sistema centralnog grejanja ili druga opcija je električnom energijom, a temepratura koja bude na visini poda je oko 20 °C.\nMada se u ostalim prostorijama ovaj način može koristiti za zagrevanje, podno grejanje se u kupatilima koristi za dogrevanje (odnosno samo delimično grejanje). Na taj način se stvara efekat toplog poda što je većini sasvim dovoljno. Kada se o ovome počne razmišljati treba znati da od kompletne površine treba oduzeti deo pod kadom, veš mašinom, wc šoljom, umivaonikom i ostale delove po kojima se ne može hodati. Tako se najčešće dođe do površine koju treba zagrevati od oko 2 m2.\nZagrevanje kupatila se ukoliko postoji centralno grejanje vrši pomoći zidnog sušača, koji budu dizajnirani na taj način da mogu istovremeno da posluže za sušenje peškira. Grejanje podova u kupatilima nije neka preterano nova tehnika, to su radili još i stari Rimljani.\nOvi sistemi nisu namenjeni isključivo za podno grejanje u kupatilu, mogu se koristiti i u drugim prostorijama gde su na podu montirane pločice kao na primer kuhinje i predsoblja.\nNajbolja je varijanta kada prilikom planiranja izgradnje objekta predvidite gde će ići sistemi za zagrevanje podova , pa se prema projektu i ugradite. Razvojem novih sistema su srećom razvijena kvalitetna rešenja koja su predviđena za naknadnu ugradnju, ona su idelana ukoliko se odlučite da radite renoviranje kupatila.\nDa bi se stvari održale na prijatnom nivou, potrebno je na odgovarajućim mestima montirati termostate, oni će prekinuti dogrevanje podova u pravom trenutku. O odabiru pravog modela i mestu gde ga postaviti je neophodno se posavetovati sa stručnim licem.\nZagrevanje električnom energijom\nOvde se radi zapravo samo o dogrevanju koje se obavlja postavljanjem grejača koji su montirani na mrežama na pod. Snaga tih grejača je otprilike 100W/m2 i dobra vest je da nećete morati ništa dodatno raditi sa elektro instalacijama u kući da bi se obezbedila struja za ovaj vid zagrevanja.\nOvde je dobra stvar što se ceo sistem može postaviti na izvučeni betonsku košuljicu, a to ga čini idelanim u situacijama kada se naknadno odlučite za zagrevanje podova u kupatilima. Postoje sistemi koji idu direkno ispod pločica i možete da ih koristite kad je situacija takva da se ne može mnogo dizati visina poda kupatila. Korišćenjem ovakvog sistema je moguće postići da se visina poda podigne za samo 12 milimetara i to zajedno sa keramičkim pločicama (sama debljina mrežice zajedno sa grejačima za pod je oko 5mm).\nNa našem tržištu postoji nekoliki firmi koje nude mreže sa električnim grejačima, pa je na svakome da se odluči posebno šta će da ugradi. Međutim kada odaberete šta ćete koristiti, treba se upoznati sa njihovim tahničkim karakteristikama i potom ugradnju obaviti prema savetim proizvođača. Ovde nema mnogo mesta inprovizacijama, jer ukoliko dođe do kvara usled neodgovarajućeg načina ugradnje se ne priznaje garancija. A i popravka takvog kvara dosta košta jer se moraju uklanjati podne pločice u kupatilu.\nTermostat (termosenzor) je neophodan za ispravan rad ovog sistema, jer je njegova funkcija da prekine zagrevanje kada se dostigne željena temperatura. Pre početka radova je neophodno znati koje su mu dimenzije i kako se ugrađuje da bi se moglo na vreme pripremiti mesto za njegovo smeštanje.\nZagrevanje vodom iz sistema\nUkoliko se podno grejanje u kupatilu radi pomoću grejnih cevi koji provlače toplu vodu iz sistema, tad se iznad toga pravi betonska košuljica. Cevi koji sprovode toplu vodu su savitljive i postavljaju se u stirodur koji na sebi ima ispupčenja, takozvane pečurkice.Pre su se za ovo koristile bakarne cevi, međutim sad se od toga odustalo i koriste se plastične savitljive cevi.\nIznad tog sloja stirodura se obično izliva betonska košuljica (neka preporuka za debljinu bi bila 5 cm) i na nju se potom nanosi lepak i pločice.\nZagrevanje podova se uglavnom koristi u prostorijama koje imaju tvrde podove, što kupatilo svakako jeste sa keramičkim pločicama. U prostorijama gde se nalaze parket ili brodski pod se deo toplote iz prostorije prenosi na pod i on je ugodan za hodanje. Sa tvrdim podovima, keramičke pločice, kamen, beton, to sve nije slučaj i iz tog razloga je poželjno postaviti sistem za zagrevanje podova.\nZa zagrevanje vode na našim prostorima se koriste peći za centralno ili etažno grejanje, a ako toga nema koristi se električna mreža. Na zapadu su pristupili jednom zanimljivom rešenju, kad treba ugrejati vodu koja će se koristiti za potrebe podnog dogrevanja upotrebljavaju bojlere koji su za to namenjeni.\nUkoliko se vrši dogrevanje podova u više prostorija u kući potrebno je napraviti razvodni orman u kojem se će nalaziti ventili i termo senzori. Temperatura vode koja se kreće cevima je oko 45 °C, što dovodi do toga da na površini poda temperatura bude upola manja.\nMana koja bi se trebala uzeti u obzir kad je ovaj način dogrevanja u pitanju jeste to što treba malo više vremena da se postigne željena temperatura.


Vlada RS odlučila da kupi Urbanistički zavod RS\nBANJALUKA – Vlada RS prihvatila je danas Informaciju o prodaji imovine Urbanističkog zavoda RS Banjaluka u stečaju, te izrazila opredjeljenje da kupi ukupnu imovinu ovog stečajnog dužnika, kroz stečajni postupak na drugoj javnoj licitaciji, koja će biti održana u Okružnom privrednom sudu u Banjaluci 29. decembra.\nOpozicija predložila manji porez na dobit\nBANJALUKA – Narodna skupština RS razmatrala je danas Nacrt zakona o izmjenama i dopunama Zakona o porezu na dobit, koji je predložila grupa poslanika PDP-a, a koji predviđa smanjenje stope poreza na dobit sa propisanih deset na devet odsto i poreske stope na dobit malog poreskog obveznika sa propisanih dva na jedan odsto.\nIduće godine biće skuplje zaduživanje vlada u BiH\nSARAJEVO – U BiH se u 2012. godini očekuje ubrzano izdavanje trezorskih zapisa i obveznica, ali s višim kamatama s obzirom na nedavno sniženi kreditni rejting zemlje od strane agencije Standard & Poors, smatra glavni ekonomista UniCredita za jugoistočnu Evropu Goran Šaravanja.\nNelikvidnost guši mala i srednja preduzeća\nBANJALUKA – Najveći problem malih i srednjih preduzeća u RS predstavljaju nelikvidnost i međusobna dugovanja, odnosno sporost naplate putem sudova, rekao je direktor Republičke agencije za mala i srednja preduzeća RS Slobodan Marković.\nIzvoz drveta i namještaja povećan 15 odsto\nBANJALUKA – Vrijednost izvoza proizvoda od drveta napravljenih u RS je za devet mjeseci ove godine premašila 125 miliona KM, a namještaja 71 milion KM, što ukupno čini rast od 15 odsto, navode u Privrednoj komori RS.\nOtvoreno pitanje visine boračkog dodatka\nBANJALUKA – Pomoćnik ministra rada i boračko-invalidske zaštite RS Duško Milunović rekao je danas da je u Nacrtu zakona o pravima boraca ostalo otvoreno pitanje visine mjesečnog boračkog dodatka, koja bi trebalo da zavisi od starosne granice koja će biti utvrđena za borce koji obezbijede pravo na mjesečni dodatak.\nPošte Srpske prodaju 14 poslovnih objekata\nBANJALUKA – Preduzeće “Pošte Srpske”, suočeno s potrebom ušteda zbog povećanja troškova, odlučilo je da prihode i investiciona sredstva za predstojeći period namakne prodajom značajnog broja neupotrebljivih nekretnina širom RS.\nPiletina i jaja iz BiH na trpezi EU od jeseni 2012.\nBANJALUKA – BiH bi početkom naredne jeseni trebalo da počne da izvozi jaja i piletinu na tržište Evropske unije, čime će biti napravljen iskorak u mogućnosti plasiranja proizvoda životinjskog porijekla iz BiH u EU.\nUnutrašnji dug RS oko 1,56 milijardi KM\nBANJALUKA – Narodna skupština RS razmatrala je danas po hitnom postupku Prijedlog zakona o unutrašnjem dugu RS, kojim se uređuje postupak, način i rokovi utvrđivanja i izmirivanja unutrašnjeg duga RS prema fizičkim i pravnim licima, u ukupnom iznosu do 1.557.500.000 KM.\nNiže plate činovnika ostaju i u 2012. godini\nBANJALUKA – Narodna skupština RS razmatrala je danas po hitnom postupku Prijedlog zakona o izmjenama Zakona o platama zaposlenih u organima uprave RS kojim se do 31. decembra 2012. produžava rok primjene platnih koeficijenata.


Albanija prodaje staro oružje preko kontraverznog trgovca :: Balkan Insight\nEnglishБългарскиShqip 31 Mar 17\nAlbanija prodaje staro oružje preko kontraverznog trgovca\nAlbanija je prodala deo velikih zaliha zastarelog kineskog oružja i municije kontraverznoj bugarskoj firmi koja je povezana sa eksplozijom u kojoj je poginuo veteran američke vojske.\nLindita Cela, Ivan Angelovski, Maria Cheresheva BIRN Tirana, Wašington, Sofija\nAlbanska državna kompanija za trgovinu oružjem prodala je 17.5 miliona kineskih metaka, 350 minobacača i 45,000 mina za minobacač tokom 2015. bugarskoj firmi Alguns Ltd, angažovanoj na vašingtonskom programu obučavanja i opremanja sirijskih pobunjenika.\nFirma je povezana sa fatalnom eksplozijom na poligonu u Bugarskoj u kojoj je 2015. godine poginuo podizvođač Pentagona koji je radio na sirijskom projektu.\nSAD trening sirijskih pobunjenika u Jordanu\nAlguns Ltd je u vlasništvu Aleksandera Dimitrova, bivšeg poslovnog partnera Bojana Petrakieva Borisova, člana bugarskog organizovanog kriminala poznatijeg kao Baron.\nDetalji o prodaji, vrednoj preko milion evra, su otkriveni u poverljivim dokumentima o izvozu oružja do kojih je došla Balkanska istraživačka novinarska mreža, BIRN.\nVlasnik Alguns-a Aleksander Dimitrov je takođe bivši poslovni partner Bojana Petrakieva Borisova, ozloglašenog bugarskog člana organizovanog kriminala, poznatog i kao Baron.\nDokumenta iz bugarskog privrednog registra pokazuju da je Dimitrov osnovao Alguns Ltd 2008. godine u Sofiji. Osnovna delatnost firme je trgovina oružjem.\nGodine 2004, Dimitrov i Petrakiev su bili suvlasnici firme za metalni otpad koja se zvala SIB Metal.\nDimitrov kaže da je registracija firme otkazana tokom procesa prijave i da od tada nije video Petrakieva.\nU izveštaju MUP-ovog Centra za policijsko istraživanje, Petrakiev se navodi kao primer „dobro poznatog lica u svetu kriminala.“\nDokument, objavljen 2010.godine, dalje navodi da je Petrakiev osuđen deset puta za neimenovane nezakonite radnje i da je umešan u još osam krivičnih dela. Među njima su krađa kola, vandalizam, silovanje, ilegalno posedovanje oružja i droge i učešće u organizovanim kriminalnim grupama.\n2009. godine, Petrakiev je osuđen kao vođa kriminalne grupe koja je bila umešana u prevaru sa karticama u osam zemalja, navodi se u izveštaju.\n2012. godine, on je uhapšen i osuđen za vođenje ilegalnog kazina.\nOvi podaci pokazuju kako su zastarelo oružje i municija kineske i albanske proizvodnje izvezeni u Bugarsku u sklopu četiri ugovora potpisana između vojne firme za uvoz i izvoz u Albaniji, MEICO, i kompanije Alguns 2015. godine.\nIstovremeno, Alguns je radio kao podizvođač za Pentagonovu Komandu specijalnih operacija američke vojske, SOCOM, na programu snabdevanja i obučavanja sirijskih pobunjenika koji su se borili protiv Islamske države.\nStručnjaci za oružje tvrde da je malo verovatno da je Bugarska bila konačno odredište za ovu zastarelu opremu s obzirom na to da Bugarska ima relativno modernu vojsku koja je deo NATO-a. Alguns je odbio da komentariše navode eksperta koji kažu da su verovatniji primaoci države na Bliskom istoku ili u Africi.\nAlguns povezan sa smrtonosnom eksplozijom\nUloga Alguns-a u sirijskom programu je prvi put isplivala u javnost 2015. godine nakon što je 6. juna te godine četrdesetjednogodišnji veteran američke mornarice stradao u eksplozije bacača granate na poligonu za testiranje oružja u selu Anevo, u centralnoj Bugarskoj. Poligon je u vlasništvu državnog proizvođača oružja VMZ Sopot.\nEmailovi i ugovori, koje je BIRN pribavio od izvora i američkog suda, otkrivaju nove podatke o eksploziji.\nAlguns-ovo učešće u eksploziji ostaje sporno, ali kompanija je bila glavna u organizaciji testiranja na poligonu, tokom dana koji su prethodili incidentu.\nNorvilo i njegov povređeni kolega Majkal Doerti su angažovani na osnovu ugovora sa Pentagonom, vrednog 28 miliona, na obučavanju sirijskih pobunjenika za rukovanje različitim oružjem sovjetskog porekla. Putovali u Belorusiju i zatim Bugarsku radi testiranja opreme pre kampa za obuku u Jordanu, navodi se u tužbi koju su podneli Norvilova udovica i Doerti.\nSudski spisi protiv tri američke firme koje su navodno uključene u incident – Purpl Šavel, Skajbridž Taktikal i Regulus Global – detaljno navode, kako tužioci veruju, da je granata stara preko 30 godina bila neispravna, da je bugarskog porekla i da je odbačena kao nebezbedna od strane Pentagona.\nNakon tragedije, bugarske vlasti su identifikovale Alguns kao firmu koja je iznajmila poligon i obezbedila neispravnu raketu. Firma je kažnjena sa 62,500 evra u septembru 2015. godine jer nije dobila dozvolu od Ministarstva privrede Bugarske za ovo testiranje, ali Alguns je porekao navode, i kasnije j oslobođen nakon žalbe. Sud je odlučio da je ministarstvo napravilo značajne administrativne greške i nije uspelo da dokaže da je Alguns iznajmio poligon na dan nesreće.\nU Purpl Šavelu, pentagonskom glavnom izvođaču na projektu, rekli su za BIRN u pisanom saopštenju, da je Alguns-a angažovao Regulus Globe, jedan od podizvođača, radi organizovanja treninga i obezbeđivanja municije za trening. Međutim, rekli su da se nezgoda dogodila tokom „rekreativnog pucanja“ za vikend, nakon što se zvanična obuka završila.\nVremenski raspored obuka koji je dobio BIRN pokazuje da je Alguns rezervisao poligon do petka, 05. juna i da su dve bugarske državne kompanije VMZ Sopot i Arkus bile zadužene za trening na oružju iz sovjetske ere.\nTrening je podrazumevao i upotrebu bacača granate na raketni pogon, OG-7, koje je zakazala i izazvala smrtonosnu eksploziju.\nSkajbridž Taktikal, koji je angažovao Norvila i Doertija za ovaj posao, tvrdi u sudskim dokumentima da se eksplozija desila tokom zvanične obuke i da povređena lica treba zato da dobiju nadoknadu od američke vlade.\nRegulus Global je odbio optužbe rekavši da ne sadrže dovoljno detaljne informacije.\nOvaj incident nije jedini problem koji je Alguns imao sa zakonom. Firma je kažnjena sa 1,000 evra u junu 2016. godine jer nije uspela da obezbedi adekvatnu dokumentaciju u vezi sa municijom koju je skladištila i održavala u Silvenu, južnoj Bugarskoj.\nKonačno odredište Bliski istok ili Afrika\nRat na Bliskom istoku je podstakao nezapamćen izvoz oružja i municije sa Balkana, u kom je Bugarska imala važnu ulogu izvoznika oružja i glavna destinacija za trgovce oružjem.\nUpitan za Alguns-ovu kupovinu albanskih zastarelih zaliha, Piter Vezeman sa Stokholmskog međunarodnog instituta za mirovna istraživanja, koji je vodeći izvor informacija o transportu oružja, kaže da je malo verovatno da je Bugarska bila konačno odredište te municije s obzirom na njenu starost.\nOn je rekao da ova oprema verovatno završava u Siriji, Jemenu ili možda Africi.\n„Postoji nekoliko mogućih scenarija“, objašnjava Vezeman. „Jedan je da ide u Siriju ili Jemen. Drugi je da neki korumpirani zvaničnici u Africi kupuju to u sklopu svojih prevarantskih šema. Viškovi oružja se u Africi prodaju kao legitiman izvoz, iako se često sumnja na korupciju.“\nSOCOM nije direktno odgovorio na pitanja da li je kupio kinesku municiju iz Albanije u sklopu sirijskog programa, rekavši da novinari treba da „razgovaraju sa Alguns-om o njihovim aktivnostima.“\nAmeričkim kompanijama je zabranjeno da kupuju kinesko naoružanje, osim ukoliko Stejt Department kupovinu ne odobri posebnom odlukom.\nZastarele albanske minobacačke mine\nAlguns je odbio da objasni šta je uradio sa opremom kada je stigla u Bugarsku.\nIz Purpl Šavel-a su u pisanoj izjavi za BIRN naveli da oni nikada nisu svesno kupili kinesku opremu, kao i da nikada nisu direktno poslovali sa kompanijom Alguns.\nTirana ima problematičnu istoriju sa izvozom velikih zaliha kineske municije, koja je uvezena šezdesetih i sedamdesetih za vreme komunizma kada je Peking bio glavni albanski vojni finansijer.\nGodine 2007, trgovac oružjem po imenu AEY sa sedištem na Floridi prodao je zastarelu kinesku municiju Pentagonu za korišćenje u Avganistanu. Meci su prepakovani u kartonske kutije da bi izgledalo kao da su proizvedeni u Albaniji kako bi se zaobišla zabrana uvoza municije iz Kine.\nVlasnik firme, Efrem Diveroli, osuđen je 2011. na četiri godine zatvora zbog prevare.\nIste godine, 800,000 komada kineske municije koje je trebalo isporučiti iz Albanije u Ujedinjene Arapske Emirate je ilegalno preusmereno libijskim pobunjenicima.\nAlbansko Ministarstvo odbrane je reklo da je Alguns dostavio ispravnu dokumentaciju za izvoz oružja u Bugarsku i da su proverili da firma „nije uključena u kriminalne radnje.“ Dodali su da bilo kakav reizvoz municije zahteva njihovo odobrenje, iako je često dokumentovano da se ova klauzula neretko krši.\nČini se da Alguns-ove veze sa Albanijom idu dalje od zastarele municije pošto ova firma takođe nastoji da iznajmi fabriku oružja iz komunističke ere u malom albanskom gradu Polican. Ali u pisanom saopštenju za BIRN, kažu da su odustali od toga.\nTekst je objavila Balkanska istraživačka mreža BIRN kao deo projekta „Tragom dokumenata do boljeg upravljanja“ (A Paper Trail to Better Governance) u saradnji sa Mrežom za istraživanje organizovanog kriminala i korupcije OCCRP.\nDokumenta korišćena u istraživanju možete naći u BIRN-ovoj bazi podataka BIRN Source.


Veliku istinu o ljubavi Đoleta i Olivere rekao je njihov sin Aleksa – Ženski kutak\nAleksa koji se bavi organizacijom modernih gladijatorskih igara, MMA borbi, objedinjenih u spektaklu zvanom „Megdan“, pričao je tada i o svojoj verenici Nikolini, romantici, ljubavi…\n„Ljubav mog Đoleta i Olje je jedinstvena. To ne postoji nigde na svetu. Mama me savetuje da i mi budemo jedinstveni. Uvek ima šanse za dobre i nebeske ljude. A Nikana i ja smo baš takvi, potpuno drugačiji od drugih“, poručio je Aleksa koji se 2010. pojavio u rediteljskom debiju svog oca „Kao rani mraz“.\nFilm „Kao rani mraz“ i porodica Balašević\n„Kao rani mraz“ je rediteljski prvenac Balaševića, za koji je čuveni kantautor napisao i scenario. Film je premijerno prikazan 19. aprila 2010. godine u Novom Sadu.\nOvo ostvarenje je profesionalno okupilo porodicu Balašević pa je Olivera bila producent filma, a pojavila se i kao glumica, ćerka Jelena bila je asistent reditelja, a ćerka Jovana igrala je Malu Vidru.\n„Film „Kao rani mraz“ je dugometražna igrana balada“, kako ju je Balašević nazvao. Predstavlja priču o ljubavi koja je nadahnuta numerom „Priča o Vasi Ladačkom“, a koju je ispričao Vasin sestrić Nikola.\nZanimljivo je da je u filmu pevala mađaraska pevačica Marta Šebašćan, koja je svetsku slavu stekla učešćem u filmu „Enleski pacijent“, dok je jednu numeru odsvirao rumunski virtuoz na Panovoj fruli Georgi Zamfir. Balašević je uspeo da u filmu spoji tamburu i Panovu frulu.\nPovezane vesti:Đorđe Balašević, ljubav, olivera balašević\nRambo Amadeus saopštio da je zaražen i uputio VAŽNU PORUKU


PSS - Psychoanalytical Society of Serbia | Izveštaj sa druge tribine ciklusa “Psihopatologija savremenog čoveka”\nVi ste ovde: Početna / Vesti i događaji / Izveštaj sa druge tribine ciklusa “Psihopatologija savremenog čoveka”...\nJasminka Šuljagić, trening psihoanalitičarka, je svojim izlaganjem ispratila razvoj koncepta histerije koja se pominje još u Kahun papirusu 1900 godina pre nove ere, u Hipokratovim spisima četiri veka pre n. e, postaje javna i vidljiva na velikoj pozornici Salpêtrière klinike u Parizu kojoj prisustvuje i mladi Freud, a zatim prisutna u počecima i temeljima psihoanalize rođene iz transferne ljubavi. Izlaganje je obuhvatalo prikaz histerije kroz tri ose njene matrice: konflikt jesam li muškarac ili žena, pitanje da li znam ili ne znam (sa mehanizmima potiskivanja, poricanja i disocijacije), i konverziju kao pozornicu tela. Pitanje šta se desilo sa ovom najpopularnijom i najstarijom dijagnozom predstavljeno je kroz tri aspekta: da li je histerija nestala, da li promenila svoj oblik ili je danas razumemo drugačije.\nNarcizam je svakako čest oblik savremenih psihopatologija, o kojem je govorio Srđa Zlopaša, psihoanalitičar u edukaciji. Narcizam se kroz istoriju koristio u više značenja, počevši od antičkog “Mita o Narcisu”, preko seksualne perverzije, normalnog stadijuma u razvoju deteta, razvoja “narcističke kulture”, specifične organizacije ličnosti, pa sve do poremećaja koji se dijagnostikuje u savremenim psihijatrijskim klasifikacijama. Nesumnjivo su promene u društvu, porodici, rodnim ulogama, roditeljstvu uticali na oblikovanje i raširenost narcističkih fenomena.\nNa ovo se nadovezalo izlaganje Anke Marjanović Radonjić, psihoanalitičarke u edukaciji, koja je problematizovala važnost i promene u ulozi oca u razvoju deteta. Uključenost oca u podizanju deteta danas je mnogo veća, kao i zajedničko provedeno vreme, fizički kontakt i prisnost, a što sve ne ukida specifičnost i razliku odnosa majke i oca prema detetu.\nAleksandar Kontić, Srđa Zlopaša, Jasminka Šuljagić, Anka Marjanović Radonjić\nAleksandar Kontić, psihoanalitičar, je ukazao na važnost adaptivne funkcije ega u odnosu na spoljnu realnost koja je oblikovana kulturnim kontekstom, te podsetio kako je značajan deo psihopatologija prve polovine XX veka bio najpre pokrenut traumama nastalim u dva velika rata. O ratnim neurozama, transgeneracijskim traumama, bezbrojnim gubicima, mnogo je pisano i govoreno. Manje je obraćano pažnje na narcistički aspekt traumatizacija, od kojih je najvažniji deidealizacija kulture koja je obećavala da će žrtvovanje individualnog i egoističnog zarad kulturalnih ciljeva biti uzvraćeno mirom i sigurnošću koje podrazumeva civilizovani život. I u drugoj polovini prošlog veka, sve do danas, nastavljen je trend neprestanih razočarenja u temelje kulturnog života, primera radi sposobnosti i volje elita da očuvaju njegove bazične funkcije, koje možemo jezgrovito opisati kao uticaj kulture da se od dela sopstvenog narcizma odustane radi investiranja u svet objekata. Onda kada se libido odvraća od ovih procesa, i vraća u Ja, ovaj proces neminovno vodi narcističkoj patologiji. Uzvratno, moderni čovek novog doba gradi kulturu koja je emanacija njegovog povećanog narcizma, a radi zadovoljenja arhaičnih, predimenzioniranih, i u suštini nezadovoljivih narcističkih potreba. Tako se formira začarani krug, u kome se Ego mora adaptirati na zahteve kulture narcizma po cenu narcističke patologije. Frojdovog „Čoveka krivice“ postepeno je zamenio „Tragični čovek“.\nDruga tribina ciklusa “Psihopatologija savremenog čoveka” Treća tribina ciklusa “Psihopatologija savremenog čoveka”: “Intimno...


RTS :: SAD: Odluka na Avganistancima\nSvet SAD: Odluka na Avganistancima\nponedeljak, 11. feb 2019, 10:08 -> 11:05\nSAD: Odluka na Avganistancima\nVršilac dužnosti ministra odbrane SAD Patrik Šanahan stigao je u nenajavljenu posetu Avganistanu, što je njegov prvi zvanični boravak u inostranstvu od postavljenja na ovu funkciju u Pentagonu.\nPlanirano je da se Šanahan sastane s američkim komandantima na terenu i avganistanskim liderima u trenutku kada se čine napori za postizanje mira sa talibanima, prenosi AP.\nNavodi se da je Šanahan poručio da nema ovlašćenje da smanji broj trupa SAD u Avganistanu, iako neimenovani zvaničnici tvrde da je upravo to jedan od glavnih zahteva talibana u uvodnim mirovnim pregovorima.\nŠenahan je poručio i da je ohrabren time što administracija američkog predsednika Donalda Trampa istražuje sve mogućnosti za okončanje 17-godišnjeg rata, najdužeg koji su SAD ikada vodile.\nIpak, naglasio je da o uslovima mira treba da odluče Avganistanci. AP podseća da su talibani do sada odbijali da pregovaraju sa vladom predsednika Ašrafa Ganija, nazivajući je nelegitimnom, a Amerikanci sada nastoje da prekinu ovaj zastoj.\n"Avganistanci treba da odluče o tome kako izgleda Avganistan. To se ne tiče SAD, već Avganistana", istakao je Šanahan novinarima koji su sa njim krenuli u Kabul.\nOvaj bivši direktor u "Boingu" postao je vršilac dužnosti šefa Pentagona 1. januara nakon što je ministar odbrane SAD Džim Matis u decembru prošle godine podneo ostavku, a pre toga je bio Matisov zamenik.\n(ponedeljak, 11. feb 2019, 13:12) - anonymous [neregistrovani]\nTramp: Erdogan je težak čovek, ali je uradio pravu stvar\nDogovor SAD i Turske, Pens kaže da se Kurdi već povlače\nNaredni samit G-7 u Trampovom hotelu\nTramp najavljuje "sjajne vesti" iz Turske


Izveštaj otkrio ko je sve kriv za padove „Boingovih“ aviona „737 Maks“ i smrt 346 ljudi - Sputnjik Srbija\n15:22 16 April 2021\nIzveštaj otkrio ko je sve kriv za padove „Boingovih“ aviona „737 Maks“ i smrt 346 ljudi\n17:43 11.10.2019 (osveženo 17:58 11.10.2019) Preuzmite kraći link\nAmerički mediji su objavili opsežan izveštaj koji za pad aviona „737 Maks“ teško optužuje kompaniju „Boing“ i nadležno regulatorno telo u SAD.\n„Boing“ regulatornom telu nije adekvatno objasnio novi automatizovani sistem koji je doveo do rušenja dva aviona „737 Maks“, a Federalna uprava za vazduhoplovstvo (FAA) nije bila sposobna da efikasno analizira većinu onoga što joj je „Boing“ poslao o svom novom avionu.\n„Njujork tajms“ je dobio kopiju nacrta izveštaja, koji će verovatno biti objavljen tokom dana.\nVerodostojnost dokumenta potvrdile su dve osobe bliske njegovoj izradi. Delokrug istrage radne grupe bio je uzak, pomno se nadgledalo samo sertifikovanje sistema kontrole leta na „Maksu“ koje je sprovodila FAA.\nTo je radnoj grupi omogućilo da pregleda sertifikovanje novog automatizovanog sistema MCAS, koji je imao ulogu u oba pada, u Indoneziji u oktobru i Etiopiji u martu.\nU obema nesrećama piloti su imali problema zbog jednog oštećenog senzora koji je avion gurao u nepovratno poniranje samo nekoliko minuta nakon poletanja. Ukupno je 346 ljudi poginulo u nesrećama, što je regulatorna tela širom sveta nateralo da prizemlje avione „Maks“.\nIzveštaj je utvrdio da je FAA bila svesna MCAS, ali da su „informacije i rasprave o MCAS bile jako fragmentirane i podeljene nepovezanim grupama, pa je bilo teško prepoznati učinke i implikacije ovog sistema“.\nRadna grupa kaže da veruje da bi FAA naložila dodatni nadzor sistema, kojim bi se utvrdili nedostaci, da je tehničko osoblje uprave bilo u potpunosti svesno svih detalja o MCAS, prenosi „Indeks“.\n„Boing“ sada ažurira sistem kako bi bio manje uticajan i tvrdi da će modifikovanu verziju instalirati kad se avioni modela „Maks“, koji su sada prizemljeni, vrate u službu.\nAdministrator FAA Stiv Dikson saopštio je u izjavi da će „pregledati svaku preporuku i preduzeti odgovarajuće mere“.\n„Pozdravljamo ovaj nadzor i uvereni smo da će naša otvorenost ovim naporima dodatno doprineti bezbednosti letelica širom sveta“, dodao je Dikson.\n„Boing“ nije bio dostupan za komentar.\nZaključak izveštaja je da se FAA previše fokusirala na specifičnosti novog sistema i nije uložila dovoljno napora da bi shvatila njegov ukupni uticaj na avion.\nU sertifikacionim dokumentima koje je „Boing“ predao agenciji FAA, MCAS nije označen kao „celovita i integrisana funkcija“ na novom modelu aviona.\nU izveštaju stoji da je „Boing“ propustio da obavesti FAA da je dizajn MCAS promenjen tokom razvoja aviona.\nIstraga „Njujork tajmsa“ je otkrila da se sistem drastično menjao tokom procesa i to tako da je MCAS postao rizičniji i moćniji.\nGlavni funkcioneri FAA nisu bili svesni velikih promena na sistemu. Radna grupa je rekla da sertifikacioni dokumenti koje je „Boing“ poslao, „nisu bili ažurirani tokom sertifikacionog postupka kako bi se zabeležile promene“.\nDva ključna dokumenta koji opisuju potencijalne opasnosti sistema kao što je MCAS, procenu bezbednosti sistema i funkcionalnu procenu opasnosti, „nisu bila konzistentno ažurirana“.\n„Boing“ je takođe propustio da temeljno testira dizajn MCAS, stoji u izveštaju, koji je otkrio da „dizajnerske pretpostavke nisu primereno pregledane, ažurirane ili potvrđene“.\nOsim toga, izveštaj kritikuje „Boing“ zbog neadekvatne procene napora koje piloti moraju da ulože da bi se nosili s MCAS i napominje da je „Boing“ uklonio spominjanje MCAS iz nacrta pilotskog priručnika. Kao rezultat toga, neki ključni ključni funkcioneri FAA nisu bili sasvim svesni MCAS i „nisu bili u stanju da adekvatno procene potrebu za obukom“.\nKako bi se uklonili neki od navedenih nedostataka, izveštaj preporučuje da FAA ažurira postupak sertifikovanja, kako bi još više bila uključena u rani proces dizajniranja.\n„Maks“ je sertifikovan 2017. godine kao poslednja verzija serije 737. S obzirom na to da je bio baziran na poznatom dizajnu, FAA je dopustila da prođe manje temeljan postupak sertifikovanja nego što je slučaj kod potpuno novih modela.\n„Neki elementi dizajna i sertifikovanja potiču iz originalnog sertifikata za B737-100 iz 1967. godine. Iako su neki moderni bezbednosni alati uklopljeni u novi verziju 737, ostali nisu uključeni u ’Maks‘, zato što su se smatrali nepraktičnim“, stoji u izveštaju.\nGeneralno, izveštaj je otkrio propuste u postupku sertifikovanja novih aviona baziranim na starom dizajnu i navodi da „nedostaje odgovarajuća procena integracije predloženih promena u postojećim sistemima“. Preporučuje se da FAA potvrdi kako je „Maks“ zapravo u skladu s propisima koji se odnose na sistem navođenja leta, priručnika za let i stabilnosti leta.\nOve preporuke, koje bi mogle da utiču na to da li će „Maks“ biti vraćen u saobraćaj, FAA je već sprovela, otkrila je osoba bliska ovoj temi. Napori da se ovi problemi reše, doprineli su toliko dugom prizemljenju „Maksa“.\nZajedničku tehničku radnu grupu koja je izradila izveštaj, vodio je Kris Hart, bivši predsednik Nacionalnog odbora za bezbednost saobraćaja, a uključeni su bili i predstavnici FAA, NASA i vazduhoplovnih regulatornih tela iz Evrope, Kine, Brazila i drugih zemalja.\nKako bi sproveli nadzor, Hart i njegovi saradnici su se sastali s funkcionerima FAA i direktorima „Boinga“, a pregledali su i opsežnu dokumentaciju o sertifikovanju „Maksa“.\navionska nesreća, boing 737 maks, Boing


JKP Šumadija: Nastavljena pojačana dezinfekcija ulica (FOTO) | InfoKG - Mesto gde se informišem\nJKP Šumadija: Nastavljena pojačana dezinfekcija ulica (FOTO)\nPetak, 27 Mart 2020 12:00Autor: Branko VukašinovićFoto: JKP Šumadija\nJavno komunalno preduzeće “Šumadija” nastavilo je da obavlja pojačanu dezinfekciju gradskih ulica, prekinutu usled snežnih padavina. Iz “Šumadije” poručuju da se dezinfekcija obavlja u cilju sprečavanja širenja virusa COVID-19, kao i da se ulice peru rastvorom natrijum hipohlorita.\nPranje ulica se obavlja u dve smene, a, kako kažu u JKP “Šumadija”, ukoliko vremenski uslovi dozvole nastaviće se sa dezinfekcijom i u noćnim satima.\nIstovremeno, JKP “Šumadija” obaveštava korisnike javnog prevoza da prostorije Sektora javnog transporta putnika neće raditi do daljnjeg i da sve informacije mogu dobiti svakog radnog dana od 7 do 15 časova pozivom na neki od brojeva telefona: 034/300-371, 034/300-372, 060/234-55-12 i 060/234-55-17.\nNaplata parkiranja startuje 27. aprila\nZatvorene sve pijace u Kragujevcu\nNikolić: Kragujevac preduzeo sve neophodne mere u suzbijanju Korona virusa\n10:00Grad i država udružili snage u borbi protiv komaraca


28.05.2008, Izvor: Beta\nJedan par iz Vankuvera ponudio je svoju jednonedeljnu bebu na prodaju putem interneta za 10.000 dolara, saopštila je kanadska policija, nekoliko dana posle sličnog slučaja u Nemačkoj.\nDevojčicu su preuzele socijalne službe, a protiv roditelja je pokrenuta istraga zbog trgovinu ljudima, rekao je policajac Tim Faning. Prema njegovim rečima, roditelji bebe poznati su policiji zbog narkomanije.\nOglas za prodaju bebe postavljen je na popularnom internet sajtu za besplatne oglase www.craigslist.com.\nRoditelji su devojčicu opisali kao „veoma zdravu i slatku“, dodali da sebi ne mogu da priušte da je odgajaju i naveli da za nju traže dobar dom. „Zovite što pre“, dodali su.\nPoliciju je alarmirala Merilin Bejtmen, žena koja je oglas primetila usred raznovrsnih ponuda medju kojima su bile prodaja činčile, kuhinjskih noževa i kristalnih vaza.\nTim Faning je naveo da je policija u stanu oglašivača zatekla četiri odrasle osobe i bebu.\n„Prvo što su rekli kada su nas ugledali bilo je da su se samo šalili“, rekao je on.\nU nedelju je nemačka policija jednom bavarskom paru oduzela starateljstvo nad sedmomesečnom bebom jer su na aukcijskom sajtu eBay oglasili da prodaju dete za početnu sumu od jednog evra.\nMajka od 23 godine izjavila je listu „Bild am zontag“ da se šalila i da je samo htela da proveri da li će se neko javiti.


saveti za kratkoročni smeštaj u Beogradu Archives - blog | rentastan apartmani Beograd\nTag: saveti za kratkoročni smeštaj u Beogradu\nSmeštaj za Beogradski maraton\nBeograd je sa ponosom u društvu svetskih metropola koje organizuju godišnje maratonske trke. Beogradski maraton je tradicionalna i najmasovnija sportska manifestacija u Beogradu, ali i u Srbiji. Kako je poslednjih nekoliko godina trend zdravog života i bavljenja sportom u ekspanziji, Beogradski maraton je sve veći i posećeniji. Zahvaljujući dobroj organizaciji i ranijim najavama, svi žitelji Beograda znaju da je taj dan u godini dan za šetnju i uživanje u sportu. A onima koji ne žive u Beogradu, Rentastan nudi smeštaj za Beogradski maraton. Srpski olimpijski klub je osnovan 1910. godine u Beogradu sa idejom da pomogne razvoj sporta u Srbiji,…\nRead the postSmeštaj za Beogradski maraton\nSmeštaj za Beer Fest 2016 – 3 Saveta\nPolovina avgusta u Beogradu donosi onih lepih pet dana kada se na ušću Save u Dunav održava manifestacija posvećena pivu i dobroj muzici – Beer Fest. Te dane Beograđani prepoznaju po rekama ljudi koje se slivaju ka livadi koja živi za vreme koncerata i festivala. Tada je nemoguće ne nabasati na saobraćajnu policiju u bilo kojoj od ulica koje okružuju Brankov Most ili Novi Beograd. Četrnaesti festival piva, sada već tradicionalno, nudi posetiocima sve ono što karakteriše dobar provod na festivalu. Ulaz je još uvek besplatan svih pet dana. Sistem plaćanja karticama na koje je prethodno uplaćen novac za depozit dobro funkcioniše. Gotovo da…\nRead the postSmeštaj za Beer Fest 2016 – 3 Saveta\nApartmanski smeštaj za RESONATE 2014\nDa se razumemo, koncept RESONATE-a 2014, kao zbivanja i manje sofisticiranom oku od našeg (a naše je u nižem rangu sofisticiranosti) deluje vrlo eklektički i uber-kul. Bez obzira na sveprisutan hipsteraj, svako dešavanje koje upošljava i promoviše rezidualne kreativne vrednosti nekadašnjeg centra samoupravljačke imperijice koje BG baštini – svim srcem podržavamo. Ovaj festival traje od 3. do 05. aprila i učesnicima će omogućiti da budu u toku sa najsvežijim zbivanjima u svetskoj kreativnoj industriji. Ako kojim slučajem tražite smeštaj za Resonate 2014 ili preciznije apartmanski smeštaj za resonate 2014, narednih par redaka posvetićemo zgodnim opcijama kratkoročnog najma stanova u Beogradu…\nRead the postApartmanski smeštaj za RESONATE 2014


Hil: BiH na drugom mjestu po stopi nezaposlenosti – Magazin Plus\nHome/Hil: BiH na drugom mjestu po stopi nezaposlenosti\nOtpravnik poslova Ambasade SAD-a u BiH Nikolas Hil objavio je na blogu da je za vrijeme predizborne kampanje koristio priliku da podstiče glasače u BiH da ostanu striktno fokusirani na probleme i da se ne obaziru na kandidate koji ne nude ništa osim ponosa i solidarnosti.\nHil navodi da ono što čuje i što ankete potvrđuju jeste da su građani širom zemlje najviše zabrinuti zbog nezaposlenosti i nemogućnosti da izdržavaju svoje porodice, te da je BiH na drugom mjestu u Evropi po visini stope nezaposlenosti od nevjerovatnih 28 posto, “što se udvostručuje kad govorimo o nezaposlenosti mladih”.\n”Na to dodajte ograničenu zaštitu prava na vlasništvo, neefikasne vladine institucije, te neulaganje u infrastrukturu od koje zavisi poslovanje kompanija. Predstavnici lokalnih kompanija će se požaliti da je često prekomplikovano završavati ono što bi trebalo biti rutinska djelatnost, poput dobijanja građevinske dozvole ili priključenja struje, jer oni koji traže mito često onemogućavaju napredak”, istakao je Hil.\nHil je potcrtao da, prije svega, mora biti poštovana pravna država i postojati “prohodan” i efikasan pravosudni sistem jer se investitori drže dalje od zemalja u kojima ugovori ne mogu biti ispoštovani i u kojima se sporovi ne rješavaju u razumnom roku.\n”Reforme su neophodne kako bi slučajevi bili rješavani brže, kako bi bila usvojena jasnija pravila za poslovanje, te kako bi bili zaštićeni i poslodavci i oni koji za njih rade. Glasači shvataju da su potrebne promjene kako bi bilo lakše pokrenuti biznis i zaposliti više ljudi. Cilj je jasan: uz bolju poslovnu klimu i smanjenu korupciju, bh. vizionari će isplivati na površinu i ostvariti svoje snove o posjedovanju i razvoju sopstvenog biznisa”, smatra Hil.\n”Pitajte svoje političke stranke kako namjeravaju popraviti ekonomiju, i šta su dosad uradili da bi ovu zemlju učinili prosperitetnom, kakva može i treba biti. Zapitajte se šta će oni uraditi nakon izbora kako bi oslobodili potencijal ove zemlje i može li se vjerovati njihovim predizbornim obećanjima. Odbacite prazna obećanja tako što ćete zahtijevati odgovornost od lidera prije, za vrijeme i nakon izbora”, zaključio je otpravnik poslova Ambasade SAD-a.\nBajram u subotu 4. oktobra


Nikolić nudi Albancima da žive kao Nemci u Belgiji | Glas javnosti\nPočetna > Politika > Nikolić nudi Albancima da žive kao Nemci u Belgiji\nNikolić nudi Albancima da žive kao Nemci u Belgiji BEOGRAD - Predsednik Srbije Tomislav Nikolić izjavio je da je potrebno postići nacionalni konsenzus o Kosovu i da namerava da razgovara i s predstavncima vlade i opozicije, kao i Srba i južno i severno od Ibra, jer želi da "Srbija konačno zauzme stav (o tome) šta želi".\nNikolić je rekao da će kosovskim Albancima ponuditi suštinsku autonomiju - da "žive kao Nemci u Italiji ili Nemci u Belgiji". On je rekao i da je "Evropa spremna za ulazak Srbije" i da ne očekuje dodatne uslove za utvrđivanje datuma za otpočinjanje njenih pristupnih pregovora sa EU, ali da nije "preveliki optimista" da će se to desiti ove godine.\nPredsednik Srbije je rekao da se zalaže za postizanje "nacionalnog konsenzusa" o Kosovu zato što o suštinskim pitanjima "od nacionalnog interesa" treba postići saglasnost, iznad pojedinačnih i stranačkih interesa. Dodao je da o "nacionalnom konsenzusu" o Kosovu želi da razgovara sa svima koji u Skupštini imaju predstavnike, s članovima Vlade, a potom i opozicije, SANU, Crkve, značajnijim privrednicima, prenose beogradski mediji.\n"Predložiću, kad se budemo dogovorili, da žive kao Nemci u Italiji ili Nemci u Belgiji. Bez odluke Nemaca, nema odluke belgijskog parlamenta. Zar je to malo? Zašto da budu država, to je toliko besmisleno. Neki su mi u Londonu rekli da na Olimpijadi učestvuju Kina, Kineski Taipei, Kineski Honkong, ja sam im odgovorio da, ako se prištinske institucije prijave kao srpsko Kosovo, mogu da učestvuju na Olimpijskim igrama", rekao je Nikolić.\nNa pitanje da li je "evrofanatik" - kako ga je opisao premijer Ivica Dačića, Nikolić je rekao da tu izjavu treba posmatrati sa aspekta da se vladajuća koalicija, "pored mnogih suprotnih stavova", okupila "oko jedne zajedničke ideje".\nSat, 04/08/2012 - 11:53 — orao\nPa neka ti je srecan i uspesan rad predsednice!


► Beograd ponudio Sava Centar za 27,42 miliona evra\nPravo na kupovini imaju sva pravna i fizička lica koja dostave pismenu ponudu do 21. avgusta, a obaveza kupca će biti da u roku od pet godina izvede građevinske i zanatske radove na adaptaciji objekta, čija ukupna vrednost ne može biti niža od 50 miliona evra i da po završetku rekonstrukcije dostavi izveštaj, objavljeno je na sajtu Gradske uprave Beograda.\nKupac će biti obavezan da ne promeni namenu Sava centra, odnosno da on ostane u funkciji kongresnog turizma, jer ima status prethodne zaštite.\nPrilikom zaključenja ugovora sa kupcem će se ugovoriti kazna u novčanom iznosu od 20 odsto postignute kupoprodajne cene za slučaj da budući kupac ne ispuni u celosti ili delimično preuzete obaveze, kao i da se na ime obezbeđenja za eventualno plaćanje ugovorne kazne dostavi prvoklasna bankarska garancija.\nDepozit za učešće u ovoj prodaji iznosi 2,7 miliona evra, odnosno 10 odsto početne cene.\nRazgledanje nepokretnosti moguće je svakog radnog danao od 10. do 20. avgusta od 12 do 15 časova, uz obaveznu prethodnu najavu.\nSava centar /\nAbu Dabi, konzervativni glavni grad Ujedinjenih Arapskih Emirata, ukida svoj sistem dozvola za nabavku alkohola, pošto je Dubai više puta ublažio svoje propise da podstakne prodaju i turizam u...\nPonovo oglašena prodaja Sava centra po početnoj ceni od 21,9 milion evra\nProdaju Centra Sava ponovo je danas oglasio Grad Beograd, po početnoj ceni od 21,93 miliona evra.\nPredsednik Odbora poverilaca Jugoremedije: Konačni kupac još nije poznat\nPredsednik Odbora poverilaca zrenjaninske fabrike lekova Jugoremedija, Vladimir Pecikoza rekao je danas da se još ne zna njen konačni kupac tog preduzeća koje se prodaje u stečaju jer najbolji...\nDelta holding: Nismo se javili na tender za Sava centar jer je neisplativa tražena investicija\nDelta holding je danas saopštio da se nije javio na tender za prodaju Sava centra jer smatra da je po propisanim uslovima neisplativa investicija koja se traži od budućeg vlasnika tog objekta.\nMinistarka građevinarstva, saobraćaja i infrastrukture Zorana Mihajlović izjavila je danas da će do kraja naredne godine biti završena tri velika infrastrukturna projekta - brza pruga od Beograda do Novog Sada, deonica auto-puta "Miloš Veliki" od Preljine do Požege i prva deonica Moravskog koridora, od Кruševca do Pojata.\nAfričke nacije su trećeg dana 75. zasedanja Generalne skupštine Ujedinjenih nacija pozvale su za finansijsku pomoć koja će ekonomijama pomoći da prežive pandemiju koronavirusa.


Zlatni Dimitrijević - Pokazivač\nŽeljko Dimitrijević je proslavljeni srpski paraolimpijac, koji je rođen 1971. godine u Petrovcu na Mlavi. Sa samo 19 godina doživeo je tešku povredu prilikom jednog skoka u reku Mlavu. Nekoliko godina nakon teške povrede Željko je odlučio da se „oproba“ u sportu osoba sa invaliditetom, a izbor je pao na disciplinu – bacanje čunja koja savršeno odgovara osobama sa povredama vrata, osobama koji nemaju osećaj u prstima, kao i osobama koje boluju od paralize. Željko je verovatno najbolji takmičar koji se pojavio u ovoj disciplini. U svojoj bogatoj kolekciji medalja, ima i titule evropskog, svetskog i paraolimpijskog šampiona. Ono što je zanimljivo u vezi Željka je da gotovo na svakom takmičenju osvoji zlatnu medalju, a uz to po navici ide i svetski rekord.\nNa Svetskom prvenstvu u Londonu, Željko je u ponedeljak osvojio novu zlatnu medalju. Naravno uz zlatnu medalju je pao i svetski rekord, koji sada iznosi 31,99 metara. Svetsko prvenstvo u Londonu moglo bi biti i poslednje za Dimitrijevića, koji je još ranije istakao da bi voleo da svoju karijeru završi u Londonu, na mestu gde je praktično i počeo da se bavi ovom disciplinom.\nPrethodni tekstTijana Milojević – Ko si u ovom životu?\nSledeći tekstEpigrami Rade Jovanović


Srbija prosledila Prištini izveštaj o ubistvu Ivanovića - Sputnjik Srbija\n10:08 09.01.2019 (osveženo 10:16 09.01.2019) Preuzmite kraći link\nOna je na TV „Pink“ rekla da je to urađeno na osnovu poslednjeg zahteva iz Prištine, da se saslušaju određena lica u vezi sa istragom o ubistvu lidera kosovske Građanske inicijative SDP.\n„To upravo govori da je Beograd i dalje spreman na saradnju i da odgovori na sve zahteve koji dolaze iz Prištine. Takvu dvosmernu komunikaciju od strane Prištine nemamo“, dodala je Kuburovićeva.\nOna je navela da nažalost nije došlo do uspostavljanja bližih odnosa i saradnje u vezi sa istragom o ubistvu Ivanovića jer je, kaže, Priština u startu odbila zajedničko sprovođenje istrage, te da veruje da je to upravo jedan od razloga zašto nema konkretnijih rezultata u predistražnom postupku.\n„Da su nam bili dostupni odmah u trenutku svi podaci koje je tražilo Tužilaštvo za organizovani kriminal po našim zahtevima za međunarodnu saradnju, koji su poslati još u januaru i februaru prošle godine, verujem da bi danas bili uspešniji rezultati istrage“, rekla je ministarka.\nNavela je da je čak bilo spekulacija da Beograd nikada nije uputio takve zahteve i istakla da postaje neoborivi dokazi da su oni upućeni Prištini.\n„Komunikacija ide preko Kancelarije delegacije EU, tako da imate dvostruke dokaze da je nešto uručeno, ali ni nakon urgiranja još nemamo sve ono što je traženo još u januaru prošle godine“, rekla je Nela Kuburović.\nMinistarka je navela da je bitno da Tužilaštvo za organizovani kriminal u Beogradu vodi predistražni postupak, da se Biro za nacionalnu bezbednost, MUP i nadležne službe takođe bave ovim pitanjem, te da to upravo pokazuje spremnost države da se otkrije i ko je nalogodavac ovog krivičnog dela i njegovi neposredni izvršioci.


Robbie Williams usce |Plejer - Blog o muzici\nRobbie Williams usce\nDugo očekivani koncert Robbieja Williamsa najzad se desio u srpskoj prestonici. Koncert je bio sjajan, a srpski tabloidi su se, po svom starom dobrom običaju, pobrinuli da lažima ukaljaju još jednu lepu\nDugo očekivani koncert Robbieja Williamsa najzad se desio u srpskoj prestonici. Koncert je bio sjajan, a srpski tabloidi su se, po svom starom dobrom običaju, pobrinuli da lažima ukaljaju još jednu lepu stvar. U tekstu koji sledi pozabaviću se i prvom i drugom stavkom. Robbie Williams je jedna od najvećih globalnih zvezda današnjice. Lično nisam mnogo verovao da će uspeti


Nelson: Političke blokade sprečavaju napredak zemlje | Kupujmo i koristimo domaće\nNelson: Političke blokade sprečavaju napredak zemlje\nObjavljeno: 17 Novembra, 2021 Kategorija: Politika\nAmbasador Sjedinjenih Američkih Država u Bosni Hercegovini Eric Nelson ponovio je danas u Sarajevu da političke blokade i nefunkcioniranje državnih institucija obeshrabruju investitore i sprečavaju napredak zemlje.\n– Umjesto da BiH vuku unatrag u period iz devedesetih godina, svi lideri u BiH imaju obavezu raditi na tome da zemlja ide naprijed i predano na tome rade – dodao je Nelson.\nOsvrnuo se na posjete dužnosnika SAD-a Dereka Cholleta koji je savjetnik državnog sekretara te zamjenika pomoćnika državnog sekretara Gabriela Escobara koji su se susreli s brojnim bh. dužnosnicima, napominjući da je Chollet donio pismo državnog sekretara Antonyja Blinkena u kojem su istaknuti ciljevi važni za BiH.\n– Njegova jasna poruka bila je da BiH mora ići naprijed i implementirati reforme, a lideri moraju učestvovati u radu vlade i postići dogovor kojim će omogućiti da zemlja ide naprijed – kazao je Nelson.\nSve ono što sprječava napredak zemlje je nešto što treba ukloniti, dodao je Nelson, i važno je fokusirati se na važna pitanja i rješavati ih unutar postojećih institucija bilo da se radi o pitanjima ekonomskog napretka, pandemije koronavirusa ili političke krize.\nŠarović: Ništa se kredibilno ne čini da bi se ova kriza prevazišla\nZvizdić: Naredna sjednica Predstavničkog doma PSBiH 14. decembra\nNov 27 10:33


02. Aug 2021. 06:52\nBobar banka u stečaju na računu trenutno ima oko 46 miliona KM, a naplata preostalih potraživanja ide dosta sporo, jer se najveći broj plasmana naplaćuje sudskim putem, rekla je za CAPITAL stečajna upravnica ove banke Dušanka Novaković.\nOna je istakla da se stečajni postupak odvija u skladu sa zakonskim propisima i da je u protekle dvije i po godine okončano oko 1.100 sudskih sporova te da još ima oko 410 aktivnih sporova.\n"U pripremi je održavanje Skupštine povjerilaca koja bi trebalo da se održi u septembru ove godine. Još traju sudski sporovi po tužbama povjerilaca sa milionskim iznosima koji usporavaju djelimičnu diobu sredstava, jer se, u skladu sa zakonom, ne može vršiti dioba sredstava, sve dok se sudski sporovi ne okončaju", kaže Dušanka Novaković.\nNaglasila je da je djelimična dioba trebalo da se obavi krajem prošle godine, ali je pojava pandemije virusa korona usporila te aktivnosti.\n"Do sada smo prikupili oko 46 miliona KM, a naplata preostalih potraživanja ide dosta sporo, jer se najveći broj plasmana naplaćuje sudskim putem. Imamo i 20 stečenih nekretnina u sudskim postupcima koje su teško utržive i njihova prodaja ide sporo, jer nema izraženog interesa za njihovu kupovinu. Pisali smo niz urgencija svim sudovima, kao i predsjednicima sudova da se preostali sudski postupci ubrzaju i da se stečajni postupak privodi kraju. Teško je dati tačnu procjenu završetka postupka stečaja, s obzirom na to da to ne zavisi puno od stečajnog upravnika", kaže Dušanka Novaković.\nPodsjećamo, Agencija za bankarstvo RS krajem novembra 2014. godine uvela je prinudnu upravu u Bobar banci, jer banka nije radila u skladu sa zakonom. Nepun mjesec dana kasnije, banci je oduzeta dozvola za rad i pokrenut je postupak likvidacije, a početkom 2017. godine, po rješenju Okružnog privrednog suda u Bijeljini, pokrenut je i stečaj koji traje već četiri i po godine.


Izmene Zakona o vodama, kojima je, između ostalog, trebalo da se uredi oblast postavljanja splavova na beogradskom priobalju, iako najavljene za jesen ove godine, po svemu sudeći će sačekati i narednu godinu i ishode izbora, smatraju poznavaoci… »\nBoban Marjanović je govorio na medija dan povodom početka priprema Dalas Meveriksa za novu sezonu o dolasku Karija Pešića na mesto selektora srpske reprezentacije. Centar Mevsa je bio letos u nacionalnom timu koji nije uspeo da se izbori da odlazak na… »\nSa Zvezdom raskinuo u februaru, danas potpisao ugovor sa Milvokijem\nDžoni O'Brajant učestvuje na trening kampu Baksa ili konkretnije na pripremama ekipe za NBA ligu. Nekadašnji centar Crvene zvezde Džoni O'Brajant ima priliku da se izbori za učešće u predstojećoj sezoni NBA lige. Iskusni košarkaš potpisao je… »\nSve u cilju jačanja saradnje krovnih fudbalskih organizacija Evrope i Južne Amerike. Nedeljama se diskutovalo o ideji, a danas je konačno usvojena - šampion Evrope Italija i osvajač Kopa Amerike Argentina odigraće utakmicu u junu 2022. godine… »\nOno što se već neko vreme pretpostavljalo, sada se i obistinilo. Svetislav Pešić je novi selektor reprezentacije Srbije u košarci. O izboru novog selektora je govorio i legendarni trener Partizana,m Duško Vujošević. Iako smatra da je Pešić pravi… »\nGlavni grad Italije Rim oduvek je imao bliske veze sa životinjama: od vučice koja je othranila njegove osnivače Romula i Rema, preko gusaka koje su ga spasile od napada Gala. Sada se Rim suočava sa pravom najezdom divljih svinja. Divlje svinje su na… »\nWDR pre 24 minuta\nSuada Herak, Keln Dok socijaldemokratska stranka SPD želi ubrzati pregovore sa mogućim koalicijskim partnerima, demohrišćani (CDU) se nalaze u krizi nakon poraza i velikog gubitka glasova u odnosu na ranije izbore. Kao prva varijanta buduće njemačke… »\nSuada Herak, Keln U inostranstvu se s velikim zanimanjem prati razvoj događaja nakon saveznih izbora.Od poziva na brzo formiranje nove vlade, preko zabrinutosti ili nade da će se nastaviti dosadašnja politika. Ko će u budućnosti voditi… »\nZvezda ga otpustila, sada mu šampion NBA daje šansu\nNekadašnji centar Crvene zvezde Džoni O'Brajant imaće priliku da se izbori za igranje u Milvoki Baksima sledeće sezone, pošto je potpisao ugovor o učešću na trening kampu šampiona NBA lige. Snažni igrač je prvi deo prošle sezone proveo u… »\nRTS pre 14 minutajoš 54 povezane\nNova pre 36 minutajoš 23 povezane